9.  การจัดการ

9.1 การจัดการ

โครงสร้างการจัดการของธนาคารประกอบด้วยคณะกรรมการธนาคาร คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่าตอบแทน
คณะกรรมการบริหารความเสี่ยง และคณะกรรมการบริหารสินทรัพย์และหนี้สิน ตามรายละเอียดดังนี้

  9.1.1 คณะกรรมการธนาคาร

  อำนาจหน้าที่ของคณะกรรมการธนาคาร

1.  แต่งตั้งและถอดถอนพนักงานของธนาคาร อำนาจเช่นว่านี้
    คณะกรรมการธนาคารจะมอบหมายให้กรรมการคนใดคนหนึ่ง
    หรือหลายคนของธนาคารกระทำการแทนก็ได้

2.  กำหนดจ่ายเงินบำเหน็จรางวัลแก่พนักงาน
    หรือลูกจ้างของธนาคารหรือบุคคลใดที่ทำกิจการให้กับธนาคาร
    โดยจะเป็นผู้ทำการประจำหรือไม่ประจำก็ได้

3.  กำหนดเงินปันผลระหว่างกาลให้แก่ผู้ถือหุ้น

4.  ปฏิบัติการให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้น

ในการปฏิบัติงานตามอำนาจหน้าที่ คณะกรรมการธนาคารอาจมอบหมายให้กรรมการคนใดคนหนึ่ง
หรือหลายคน หรือบุคคลอื่นไปปฏิบัติอย่างใดอย่างหนึ่งแทนคณะกรรมการธนาคารก็ได้

  9.1.2 คณะกรรมการบริหาร

อำนาจหน้าที่ของคณะกรรมการบริหาร ได้กล่าวไว้ในหัวข้อ 9.4 การกำกับดูแลกิจการ -
การปฏิบัติตามหลักการกำกับดูแลกิจการที่ดี – โครงสร้างคณะกรรมการ

  9.1.3 คณะกรรมการตรวจสอบ

อำนาจหน้าที่ของคณะกรรมการตรวจสอบ ได้กล่าวไว้ในหัวข้อ 9.4 การกำกับดูแลกิจการ -
การปฏิบัติตามหลักการกำกับดูแลกิจการที่ดี – โครงสร้างคณะกรรมการ

9.1.4 คณะกรรมการสรรหาและกำหนดค่าตอบแทน

อำนาจหน้าที่ของคณะกรรมการสรรหาและกำหนดค่าตอบแทน ได้กล่าวไว้ในหัวข้อ 9.4
การกำกับดูแลกิจการ - การปฏิบัติตามหลักการกำกับดูแลกิจการที่ดี – โครงสร้างคณะกรรมการ

9.1.5 คณะกรรมการบริหารความเสี่ยง

อำนาจหน้าที่ของคณะกรรมการบริหารความเสี่ยง ได้กล่าวไว้ในหัวข้อ 9.4 การกำกับดูแลกิจการ -
การปฏิบัติตามหลักการกำกับดูแลกิจการที่ดี – โครงสร้างคณะกรรมการ

9.1.6 คณะกรรมการบริหารสินทรัพย์และหนี้สิน

  อำนาจหน้าที่ของคณะกรรมการบริหารสินทรัพย์และหนี้สิน

กำหนดแนวทางการบริหารสินทรัพย์และหนี้สิน
ตลอดจนติดตามและควบคุมความเสี่ยงจากการเปลี่ยนแปลงของอัตราดอกเบี้ย
ให้อยู่ในระดับที่ยอมรับได้ มีความผันผวนน้อยที่สุด
และสอดคล้องกับนโยบายที่คณะกรรมการบริหารความเสี่ยงและคณะกรรมการธนาคารกำหนด
โดยมีหน่วยงาน ความเสี่ยงด้านตลาด สังกัดสายบริหารความเสี่ยง ให้การสนับสนุน
และทำหน้าที่บ่งชี้ ประเมิน ติดตาม รายงานและควบคุมความเสี่ยงด้านตลาดของธนาคาร

  9.1.7 ผู้บริหาร

ณ วันที่ 31 ธันวาคม 2550 ผู้บริหารระดับสูงของธนาคาร มีดังนี้

+--------------------+-----------+------------------------------------+
| 1.  นายชาติศิริ       | โสภณพนิช   | กรรมการผู้จัดการใหญ่                   |
+--------------------+-----------+------------------------------------+
| 2.  นายสิงห์         | ตังทัตสวัสดิ์  | กรรมการผู้อำนวยการ                   |
+--------------------+-----------+------------------------------------+
| 3.  นายเดชา        | ตุลานันท์    | กรรมการรองผู้จัดการใหญ่                |
+--------------------+-----------+------------------------------------+
| 4.  นายธีระ         | อภัยวงศ์    | กรรมการรองผู้จัดการใหญ่                |
+--------------------+-----------+------------------------------------+
| 5.  นายประสงค์      | อุทัยแสงชัย  | กรรมการรองผู้จัดการใหญ่                |
+--------------------+-----------+------------------------------------+
| 6.  นายสุวรรณ       | แทนสถิตย์   | กรรมการรองผู้จัดการใหญ่                |
+--------------------+-----------+------------------------------------+
| 7.  นายชาญศักดิ์      | เฟื่องฟู     | รองผู้จัดการใหญ่                       |
+--------------------+-----------+------------------------------------+
| 8.  นายบุญส่ง        | บุณ        | รองผู้จัดการใหญ่                       |
|                    | ยะสาระนันท์ |                                    |
+--------------------+-----------+------------------------------------+

ผู้บริหารระดับสูงตั้งแต่รองผู้จัดการใหญ่ขึ้นไป และผู้บริหารของสายการบัญชีและการเงิน ณ วันที่ 31
ธันวาคม 2550 ตามความหมายในประกาศคณะกรรมการกำกับหลักทรัพย์และตลาดหลักทรัพย์ที่
กจ.32/2549 เรื่อง
การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ประกาศ ณ วันที่ 15
พฤศจิกายน 2549 มีดังนี้

+--------------------+-----------+------------------------------------+
| 1.  นายชาติศิริ       | โสภณพนิช   | กรรมการผู้จัดการใหญ่                   |
+--------------------+-----------+------------------------------------+
| 2.  นายสิงห์         | ตังทัตสวัสดิ์  | กรรมการผู้อำนวยการ                   |
+--------------------+-----------+------------------------------------+
| 3.  นายเดชา        | ตุลานันท์    | กรรมการรองผู้จัดการใหญ่                |
+--------------------+-----------+------------------------------------+
| 4.  นายธีระ         | อภัยวงศ์    | กรรมการรองผู้จัดการใหญ่                |
+--------------------+-----------+------------------------------------+
| 5.  นายประสงค์      | อุทัยแสงชัย  | กรรมการรองผู้จัดการใหญ่                |
+--------------------+-----------+------------------------------------+
| 6.  นายสุวรรณ       | แทนสถิตย์   | กรรมการรองผู้จัดการใหญ่                |
+--------------------+-----------+------------------------------------+
| 7.  นายชาญศักดิ์      | เฟื่องฟู     | รองผู้จัดการใหญ่                       |
+--------------------+-----------+------------------------------------+
| 8.  นายบุญส่ง        | บุณ        | รองผู้จัดการใหญ่                       |
|                    | ยะสาระนันท์ |                                    |
+--------------------+-----------+------------------------------------+
| 9.  นางกุลธิดา       | ศิวยาธร    | ผู้จัดการสายการบัญชีและการเงิน           |
+--------------------+-----------+------------------------------------+

  9.1.8 เลขานุการคณะกรรมการธนาคาร

  เลขานุการคณะกรรมการธนาคาร : นายอภิชาต รมยะรูป

รายชื่อและประเภทของกรรมการ ดังต่อไปนี้

ณ 31 ธันวาคม 2550

[TABLE]

คณะกรรมการและเจ้าหน้าที่บริหารของธนาคาร ไม่มีประวัติการทำผิดกฎหมายในระยะ 10
ปีที่ผ่านมา

9.2 การสรรหากรรมการและผู้บริหาร

การคัดเลือกบุคคลที่จะมาดำรงตำแหน่งเป็นกรรมการธนาคารรวมถึงกรรมการอิสระซึ่งจะต้องมีคุณสมบัติตามหลักเกณฑ์ของธนาคารเป็นไปตามแนวทางในการแต่งตั้งกรรมการตามข้อบังคับของธนาคาร
โดยคณะกรรมการสรรหาและกำหนดค่าตอบแทนเป็นผู้พิจารณาและนำเสนอรายชื่อต่อคณะกรรมการธนาคารเพื่อพิจารณากลั่นกรองบุคคลนั้น
ๆ ก่อนนำเสนอให้ที่ประชุมผู้ถือหุ้นพิจารณาเลือกตั้ง

สำหรับการแต่งตั้งผู้บริหารเฉพาะผู้บริหารระดับสูงตั้งแต่รองผู้จัดการใหญ่ขึ้นไป
ธนาคารกำหนดให้คณะกรรมการสรรหาและกำหนดค่าตอบแทนเป็นผู้คัดเลือกและเสนอชื่อบุคคลที่มีคุณสมบัติเหมาะสม
ให้คณะกรรมการธนาคารพิจารณาแต่งตั้งต่อไป ส่วนผู้บริหารอื่น
ข้อบังคับของธนาคารกำหนดให้คณะกรรมการธนาคารมีอำนาจแต่งตั้งและถอดถอนพนักงานของธนาคาร
อำนาจเช่นว่านี้ คณะกรรมการธนาคารจะมอบหมายให้กรรมการคนใดคนหนึ่ง
หรือหลายคนของบริษัทกระทำการแทนก็ได้
รวมทั้งให้มีอำนาจในการกำหนดจ่ายเงินบำเหน็จรางวัลแก่พนักงานหรือลูกจ้างของธนาคาร
หรือบุคคลใดที่ทำกิจการให้กับธนาคาร โดยจะเป็นผู้ทำการประจำหรือไม่ประจำก็ได้ ทั้งนี้
คณะกรรมการธนาคารอาจมอบหมายให้กรรมการคนใดคนหนึ่ง หรือหลายคน
หรือบุคคลอื่นเป็นผู้ดำเนินการแทนคณะกรรมการก็ได้

  9.2.1 องค์ประกอบของคณะกรรมการธนาคาร

ณ วันที่ 31 ธันวาคม 2550 คณะกรรมการธนาคาร มีจำนวนทั้งสิ้น 19 ท่าน ประกอบด้วย
กรรมการอิสระ 7 ท่าน กรรมการที่เป็นผู้บริหาร 6 ท่าน และกรรมการที่ไม่เป็นผู้บริหาร 6 ท่าน
ทุกท่านมีถิ่นที่อยู่ในประเทศไทยและมีสัญชาติไทย

  9.2.2 การแต่งตั้งกรรมการธนาคาร

ในการประชุมผู้ถือหุ้นสามัญประจำปี กำหนดให้กรรมการจำนวน 1 ใน 3
ของกรรมการทั้งหมดออกจากตำแหน่งตามวาระ
โดยคณะกรรมการสรรหาและกำหนดค่าตอบแทนจะพิจารณาสรรหาบุคคลที่เหมาะสมเพื่อดำรงตำแหน่งแทนกรรมการที่ออกตามวาระ
และเสนอให้คณะกรรมการธนาคารพิจารณา ซึ่งอาจเป็นกรรมการที่ออกจากตำแหน่งตามวาระก็ได้
เมื่อคณะกรรมการพิจารณาแล้วก็จะเสนอผู้ถือหุ้นเป็นผู้พิจารณาอนุมัติการแต่งตั้งกรรมการ นอกจากนี้
ในกรณีที่ตำแหน่งกรรมการว่างลงด้วยเหตุอื่น นอกจากถึงคราวออกตามวาระเช่น ตาย ลาออก
ศาลมีคำสั่งให้ออก ขาดคุณสมบัติหรือมีลักษณะต้องห้ามตามกฎหมาย
คณะกรรมการสรรหาและกำหนดค่าตอบแทน
จะเป็นผู้พิจารณาสรรหาบุคคลที่เหมาะสมเสนอให้คณะกรรมการพิจารณาเช่นกัน
และคณะกรรมการสามารถแต่งตั้งบุคคลที่มีคุณสมบัติและไม่มีลักษณะต้องห้ามตามกฎหมาย
เข้าเป็นกรรมการแทนตำแหน่งกรรมการที่ว่างลงได้ในการประชุมคณะกรรมการคราวถัดไป

สำหรับการลงคะแนนเสียงเลือกตั้งกรรมการในการประชุมผู้ถือหุ้น ให้ถือปฏิบัติดังนี้

(ก) ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง

  (ข) การเลือกตั้งกรรมการ
  จะลงคะแนนเสียงเลือกตั้งเป็นรายบุคคลหรือเป็นคณะครั้งเดียวเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้
  ทั้งนี้ ตามแต่ที่ประชุมผู้ถือหุ้นจะเห็นสมควร
  โดยในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือเป็นคณะบุคคลแต่ละคนที่ผู้ถือหุ้นออกเสียงเลือกตั้ง
  จะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมดตาม (ก)
  โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้

  (ค)
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาด

9.3 ค่าตอบแทนกรรมการและผู้บริหาร

ในการประชุมผู้ถือหุ้นเมื่อปี 2536 ที่ประชุมฯ
ได้มีมติให้คณะกรรมการธนาคารเป็นผู้พิจารณาอนุมัติค่าตอบแทนของกรรมการและผู้บริหารระดับสูง
ตั้งแต่รองผู้จัดการใหญ่ขึ้นไป
ซึ่งคณะกรรมการธนาคารได้มอบให้คณะกรรมการสรรหาและกำหนดค่าตอบแทนเป็นผู้กำหนดกรอบค่าตอบแทนที่เหมาะสม

ค่าตอบแทนที่เป็นตัวเงิน

(1) ค่าตอบแทนของกรรมการธนาคารในรูปค่าตอบแทนรายเดือนและเงินบำเหน็จรวม 19 ราย
    เป็นเงิน 85.75 ล้านบาท ในปี 2550 เทียบกับ 18 ราย เป็นเงิน 57.27 ล้านบาท ในปี
    2549 ตามรายละเอียดดังนี้

+---+-----------+--------+--------------------------+--------+--------+
| ล | รายชื่อค    |        | ตำแหน่ง                   | ปี 2550 | ปี 2549 |
| ำ | ณะกรรมการ |        |                          |        |        |
| ด |           |        |                          |        |        |
| ับ |           |        |                          |        |        |
+---+-----------+--------+--------------------------+--------+--------+
| 1 | นายชาตรี   | โ      | ประธานกรรมการธนาคาร      | 7,200, | 4,800, |
| . |           | สภณพนิช |                          | 000.00 | 000.00 |
+---+-----------+--------+--------------------------+--------+--------+
| 2 | นายสถาพร  | ก      | รองประธานกรรมการธนาคาร   | 5,400, | 4,000, |
| . |           | วิตานนท์ |                          | 000.00 | 000.00 |
|   |           |        | และกรรม                  |        |        |
|   |           |        | การสรรหาและกำหนดค่าตอบแทน |        |        |
+---+-----------+--------+--------------------------+--------+--------+
| 3 | นายโฆสิต   | ปั้นเ    | อดีตประธานกรรมการบริหาร    | -      | 2,666, |
| . |           | ปี่ยมรัษฎ์ |                          |        | 667.00 |
|   |           | ¹      |                          |        |        |
+---+-----------+--------+--------------------------+--------+--------+
| 4 | นายปิติ     | สิท     | ประธานกรรมการบริหาร       | 7,000, | 3,200, |
| . |           | ธิอำนวย |                          | 000.00 | 000.00 |
+---+-----------+--------+--------------------------+--------+--------+
| 5 | พลเรือเ    | ศิริเดช  | ประธานกรรมการตรวจสอบ     | 4,800, | 3,400, |
| . | อกประเจตน์ |        | และกรรมการอิสระ           | 000.00 | 000.00 |
+---+-----------+--------+--------------------------+--------+--------+
| 6 | นายโกวิทย์  | โป     | ประธานกรรม               | 4,600, | 3,200, |
| . |           | ษยานนท์ | การสรรหาและกำหนดค่าตอบแทน | 000.00 | 000.00 |
|   |           |        | และกรรมการอิสระ           |        |        |
+---+-----------+--------+--------------------------+--------+--------+
| 7 | นายสิงห์    | ตัง     | ปร                       | 4,000, | 3,200, |
| . |           | ทัตสวัสดิ์ | ะธานกรรมการบริหารความเสี่ยง | 000.00 | 000.00 |
|   |           |        |                          |        |        |
|   |           |        | และกรรมการบริหาร          |        |        |
+---+-----------+--------+--------------------------+--------+--------+
| 8 | นายคนึง    | ฦๅไชย  | กรรมการตรวจสอบ           | 4,600, | 3,200, |
| . |           |        | และกรรมการอิสระ           | 000.00 | 000.00 |
+---+-----------+--------+--------------------------+--------+--------+
| 9 | หม่อมเจ    | ยุคล    | กรรมการตรวจสอบ           | 4,600, | 3,200, |
| . | ้ามงคลเฉลิม |        | และกรรมการอิสระ           | 000.00 | 000.00 |
+---+-----------+--------+--------------------------+--------+--------+
| 1 | นางเกศินี   | วิฑูรชาติ | กรรมการตรวจสอบ           | 3,350, | -      |
| 0 |           | ² ³    | และกรรมการอิสระ           | 000.00 |        |
| . |           |        |                          |        |        |
+---+-----------+--------+--------------------------+--------+--------+
| 1 | นายวิระ    | รมยะรูป | กรรมการอิสระ              | 4,000, | 3,200, |
| 1 |           |        |                          | 000.00 | 000.00 |
| . |           |        |                          |        |        |
+---+-----------+--------+--------------------------+--------+--------+
| 1 | นายพรเทพ  | พ      | กรรมการอิสระ              | 3,000, | -      |
| 2 |           | รประภา |                          | 000.00 |        |
| . |           | ²      |                          |        |        |
+---+-----------+--------+--------------------------+--------+--------+
| 1 | นายชาญ    | โ      | กรรมการบริหาร             | 4,600, | 3,200, |
| 3 |           | สภณพนิช | และกรรมการบริหารความเสี่ยง  | 000.00 | 000.00 |
| . |           |        |                          |        |        |
+---+-----------+--------+--------------------------+--------+--------+
| 1 | นายอมร    | จันท    | กรรมการบริหาร             | 4,600, | 3,200, |
| 4 |           | รสมบูรณ์ | กรรม                     | 000.00 | 000.00 |
| . |           |        | การสรรหาและกำหนดค่าตอบแทน |        |        |
|   |           |        | และกรรมการบริหารความเสี่ยง  |        |        |
+---+-----------+--------+--------------------------+--------+--------+
| 1 | นายธรรมนูญ | เ      | กรรมการธนาคาร            | 4,000, | 3,200, |
| 5 |           | ลากัยกุล |                          | 000.00 | 000.00 |
| . |           |        |                          |        |        |
+---+-----------+--------+--------------------------+--------+--------+
| 1 | นายชาติศิริ  | โ      | กรรมการบริหาร             | 4,000, | 3,200, |
| 6 |           | สภณพนิช |                          | 000.00 | 000.00 |
| . |           |        |                          |        |        |
+---+-----------+--------+--------------------------+--------+--------+
| 1 | นายเดชา   | ตุลานันท์ | กรรมการบริหาร             | 4,000, | 3,200, |
| 7 |           |        |                          | 000.00 | 000.00 |
| . |           |        |                          |        |        |
+---+-----------+--------+--------------------------+--------+--------+
| 1 | นายธีระ    | อภัยวงศ์ | กรรมการบริหาร             | 4,000, | 3,200, |
| 8 |           |        |                          | 000.00 | 000.00 |
| . |           |        |                          |        |        |
+---+-----------+--------+--------------------------+--------+--------+
| 1 | นายประสงค์ | อุท     | กรรมการบริหาร             | 4,000, | 3,200, |
| 9 |           | ัยแสงชัย |                          | 000.00 | 000.00 |
| . |           |        |                          |        |        |
+---+-----------+--------+--------------------------+--------+--------+
| 2 | นายสุวรรณ  | แ      | กรรมการบริหาร             | 4,000, | 800,   |
| 0 |           | ทนสถิตย์ | และกรรมการบริหารความเสี่ยง  | 000.00 | 000.00 |
| . |           |        |                          |        |        |
+---+-----------+--------+--------------------------+--------+--------+
|   |           |        |                          | 8      | 5      |
|   |           |        |                          | 5,750, | 7,266, |
|   |           |        |                          | 000.00 | 677.00 |
+---+-----------+--------+--------------------------+--------+--------+

หมายเหตุ 1 ลาออกจากประธานกรรมการบริหาร และกรรมการธนาคาร เมื่อวันที่ 8 ตุลาคม
2549

2 ได้รับการแต่งตั้งเป็นกรรมการธนาคาร เมื่อวันที่ 12 เมษายน 2550

3 ได้รับการแต่งตั้งเป็นกรรมการตรวจสอบอีกตำแหน่งหนึ่ง เมื่อวันที่ 26 มิถุนายน 2550

(2) ค่าตอบแทนรวม (ประกอบด้วยเงินเดือน โบนัสและเงินสมทบเข้ากองทุนสำรองเลี้ยงชีพ)
    ของกรรมการ บริหารและผู้บริหารรวม 11 ราย เป็นเงิน 179.93 ล้านบาท ในปี 2550
    เทียบกับ 13 ราย เป็นเงิน 157.84ล้านบาท ในปี 2549

  ค่าตอบแทนอื่น ๆ : ไม่มี

9.4 การกำกับดูแลกิจการ

การปฏิบัติตามหลักการกำกับดูแลกิจการที่ดี

ธนาคารตระหนักถึงความสำคัญของการกำกับดูแลกิจการที่ดี
ซึ่งเป็นปัจจัยหลักในการเสริมสร้างองค์กรให้มีประสิทธิภาพ
ธนาคารจึงมุ่งส่งเสริมให้การดำเนินกิจการของธนาคารเป็นไปตามหลักการกำกับดูแลกิจการที่ดี
อันจะเป็นพื้นฐานของการเจริญเติบโตที่ยั่งยืน

คณะกรรมการธนาคารตระหนักถึงความสำคัญของการเพิ่มมูลค่าหุ้นในระยะยาว
โดยการรักษาระดับฐานะการเงินให้มีความแข็งแกร่ง มีผลการดำเนินงานที่ดีอย่างต่อเนื่อง
และเสริมสร้างชื่อเสียงอันดีงามให้ดำรงไว้อย่างยั่งยืน ดังนั้น
ธนาคารจึงมุ่งมั่นที่จะดำเนินธุรกิจด้วยความระมัดระวังรอบคอบ
โดยจัดให้มีระบบการควบคุมภายในและการบริหารความเสี่ยงที่เพียงพอและเหมาะสมตามหลักการกำกับดูแลกิจการที่ดี
นอกจากนี้ ธนาคารได้ปฏิบัติตามนโยบายการจ่ายเงินปันผลให้แก่ผู้ถือหุ้น
เมื่อฐานะการเงินและผลการดำเนินงานมีความแข็งแกร่งพอสมควรและเอื้ออำนวยให้สามารถดำเนินการได้

ธนาคารได้จัดทำนโยบายการกำกับดูแลกิจการเป็นลายลักษณ์อักษรซึ่งได้รับความเห็นชอบจากคณะกรรมการธนาคารแล้ว
นโยบายการกำกับดูแลกิจการดังกล่าวครอบคลุมหลักการกำกับดูแลกิจการที่ดี ได้แก่
สิทธิของผู้ถือหุ้นและสิทธิของผู้มีส่วนได้เสีย การเปิดเผยสารสนเทศ โครงสร้าง บทบาท
หน้าที่ความรับผิดชอบและความเป็นอิสระของคณะกรรมการธนาคาร
การควบคุมภายในและบริหารความเสี่ยง จรรยาบรรณและจริยธรรมธุรกิจ ทั้งนี้
ธนาคารได้เผยแพร่นโยบายดังกล่าวให้กรรมการ ผู้บริหารและพนักงานทราบและถือปฏิบัติ
อีกทั้งยังได้มีการมอบหมายให้ผู้บังคับบัญชาทุกระดับชั้นมีหน้าที่สอดส่องดูแลและส่งเสริมให้มีการปฏิบัติตามนโยบายที่กำหนด
รวมทั้งการปฏิบัติตนเป็นแบบอย่างที่ดี

คณะกรรมการธนาคารได้ส่งเสริมและสนับสนุนการดำเนินการนำหลักการกำกับดูแลกิจการที่ดีสำหรับบริษัทจดทะเบียน
ปี 2549 ที่ตลาดหลักทรัพย์แห่งประเทศไทยประกาศกำหนด
มาปรับใช้ให้ครอบคลุมอย่างรัดกุมเหมาะสมกับสภาพแวดล้อม และสภาพการณ์ของธนาคาร
อย่างไรก็ตาม ธนาคารตระหนักว่า
ยังคงมีหลักการบางเรื่องที่ควรพิจารณาการกำหนดแนวทางดำเนินการต่อผู้ถือหุ้นและผู้มีส่วนได้เสียให้เหมาะสมตามควรแก่กรณีต่อไป

หมวดที่ 1 สิทธิของผู้ถือหุ้น

ธนาคารเคารพและคำนึงถึงสิทธิของผู้ถือหุ้น
และได้กำหนดนโยบายการกำกับดูแลกิจการและหลักปฏิบัติเพื่อดูแลให้ผู้ถือหุ้นได้รับการปฏิบัติด้วยดี

ธนาคารจัดส่งหนังสือนัดประชุมพร้อมเอกสารที่เกี่ยวข้องให้ผู้ถือหุ้นล่วงหน้าไม่น้อยกว่า 7
วันก่อนวันประชุม ธนาคารกำหนดวัน เวลาที่เหมาะสม
และกำหนดสถานที่ในการจัดประชุมผู้ถือหุ้นโดยคำนึงถึงความสะดวกของผู้ถือหุ้นที่จะเข้าประชุม
อำนวยความสะดวกต่างๆในการเข้าร่วมประชุมของผู้ถือหุ้น
ธนาคารให้ความสำคัญกับการเปิดเผยข้อมูลข่าวสารที่ถูกต้องแก่ผู้ถือหุ้น
และมีการเปิดเผยข้อมูลข่าวสารที่มีสาระสำคัญอย่างสม่ำเสมอ ทั้งนี้
เพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้าก่อนได้รับข้อมูลในรูปแบบเอกสารจากธนาคาร
ผู้ถือหุ้นสามารถดูข้อมูลหนังสือเชิญประชุม
และข้อมูลประกอบวาระการประชุมผู้ถือหุ้นได้จากเว็บไซต์ของธนาคาร

ในการจัดประชุมสามัญผู้ถือหุ้นในเดือนเมษายน 2550 มีกรรมการธนาคารเข้าร่วมประชุมครบทั้งหมด
17 ท่าน ซึ่งรวมถึง ประธานกรรมการธนาคาร ประธานกรรมการบริหาร
ประธานกรรมการตรวจสอบ ประธานคณะกรรมการบริหารความเสี่ยง
ประธานคณะกรรมการสรรหาและกำหนดค่าตอบแทน และกรรมการผู้จัดการใหญ่
ประธานในที่ประชุมได้เปิดโอกาสและให้เวลาแก่ผู้ถือหุ้นในการสอบถามและแสดงความเห็น
ตลอดจนข้อเสนอแนะต่าง ๆ อย่างเต็มที่ ผู้ถือหุ้นของธนาคารสามารถใช้สิทธิในการลงมติ
และแสดงความคิดเห็นหรือซักถามในการตัดสินใจเรื่องสำคัญต่าง ๆ ได้อย่างเป็นอิสระ

หมวดที่ 2 การปฏิบัติต่อผู้ถือหุ้นอย่างเท่าเทียมกัน

ธนาคารตระหนักและให้ความสำคัญถึงสิทธิของผู้ถือหุ้น
และได้กำหนดนโยบายการกำกับดูแลกิจการและหลักปฏิบัติเพื่อดูแลและปฏิบัติต่อผู้ถือหุ้นด้วยความเป็นธรรม

ในการจัดประชุมสามัญผู้ถือหุ้นเดือนเมษายน 2550
ธนาคารอำนวยความสะดวกแก่ผู้ถือหุ้นที่มาประชุมด้วยตนเองหรือมอบฉันทะให้สามารถใช้สิทธิในการลงคะแนนเสียง
มีการดำเนินการประชุมเป็นไปตามลำดับวาระการประชุมโดยไม่มีการเพิ่มวาระการประชุม
มีการใช้บัตรลงคะแนนเสียง และแจ้งผลการลงคะแนนเสียงในแต่ละวาระ นอกจากนี้
ในการลงคะแนนเสียงแต่งตั้งกรรมการ
ธนาคารเปิดโอกาสให้ผู้ถือหุ้นพิจารณาและลงคะแนนเสียงเป็นรายบุคคล

ธนาคารได้ให้ความสำคัญกับการพิจารณาเรื่องที่เกิดหรืออาจเกิดความขัดแย้งทางผลประโยชน์
หรือรายการที่เกี่ยวโยงกันหรือรายการระหว่างกัน
และมีการดำเนินการตามหลักการกำกับดูแลกิจการที่ดี ตลอดจนข้อกำหนดและหลักเกณฑ์ของทางการ
ในกรณีที่ธนาคารต้องพิจารณาเรื่องที่เกิดหรืออาจเกิดความขัดแย้งทางผลประโยชน์
หรือรายการที่เกี่ยวโยงกัน หรือรายการระหว่างกัน กรรมการ
ผู้ที่มีส่วนเกี่ยวข้องต้องไม่เข้าร่วมการพิจารณาอนุมัติรายการนั้น นอกจากนี้
จะไม่มีการกำหนดเงื่อนไขใดที่มีลักษณะพิเศษไปจากปกติเพื่อกรรมการผู้ที่มีส่วนเกี่ยวข้อง

กรรมการและผู้บริหารระดับสูงต้องรายงานการเปลี่ยนแปลงการถือหุ้นของธนาคารต่อสำนักงานคณะกรรมการกำกับหลักทรัพย์และตลาดหลักทรัพย์และแจ้งให้ธนาคารทราบภายใน
3 วันทำการนับจากวันที่มีการเปลี่ยนแปลงการถือหุ้น

นอกจากนี้ ธนาคารได้กำหนดหลักเกณฑ์ในการดูแลเรื่องการใช้ข้อมูลภายใน
โดยได้เผยแพร่ให้พนักงาน ผู้บริหาร
และกรรมการธนาคารได้ทราบและให้ถือปฏิบัติเป็นการทั่วไปแล้ว เช่น ข้อห้ามสำหรับกรรมการ
ผู้บริหาร และผู้ที่เกี่ยวข้องกับการจัดทำงบการเงิน ทำการซื้อหรือขาย หรือเสนอซื้อเสนอขาย
หรือชักชวนให้บุคคลอื่นซื้อหรือขาย หรือเสนอซื้อหรือเสนอขายหุ้นของธนาคารในช่วงเวลา 1
เดือนก่อนการประกาศงบการเงินรายไตรมาส จนถึงครบ 3
วันหลังจากการประกาศงบการเงินรายไตรมาสนั้น เป็นต้น

หมวดที่ 3 บทบาทของผู้มีส่วนได้เสีย

ธนาคารตระหนักดีว่า ยังมีผู้มีส่วนได้เสียกลุ่มต่างๆนอกจากผู้ถือหุ้น
และได้กำหนดนโยบายการกำกับดูแลกิจการและหลักปฏิบัติเพื่อดูแลและปฏิบัติต่อผู้มีส่วนได้เสียด้วยความเป็นธรรม
โดยยึดมั่นในความซื่อสัตย์สุจริต ความมีมิตรภาพ
และความเอื้ออาทรเกื้อกูลซึ่งกันและกันอย่างเหมาะสม ดังนี้

ลูกค้า

ลูกค้าเป็นผู้มีอุปการคุณอย่างสูงต่อความสำเร็จและการเจริญเติบโตของธนาคาร
ธนาคารมุ่งมั่นที่จะตอบสนองความต้องการเพื่อสร้างความพึงพอใจให้แก่ลูกค้า
ด้วยผลิตภัณฑ์และบริการทางการเงินที่มีคุณภาพและได้มาตรฐาน
โดยมีสัมพันธภาพที่ดีกับลูกค้าเสมือนเป็นเพื่อนคู่คิด มิตรคู่บ้าน ดังนั้น
ธนาคารจึงได้พัฒนาระบบงานและนำเทคโนโลยีที่ทันสมัยมาใช้อย่างเหมาะสม
จัดให้มีบุคลากรที่มีความรู้ความชำนาญเป็นผู้ให้บริการ เพื่อให้มั่นใจว่าลูกค้าจะได้รับบริการที่ดีที่สุด
ขยายเครือข่ายสาขาและสำนักธุรกิจให้ครอบคลุมพื้นที่ทั่วประเทศอย่างต่อเนื่อง
ดูแลรักษาข้อมูลของลูกค้า ตลอดจนดูแลการรับข้อร้องเรียนและดำเนินการแก้ไขตามความเหมาะสม

พนักงาน

ธนาคารตระหนักถึงความสำคัญของพนักงานธนาคาร ซึ่งเป็นทรัพยากรที่มีค่ายิ่งของธนาคาร
ธนาคารจึงได้จัดให้มีระบบการรักษาความปลอดภัยที่ดี สนับสนุนการจัดสถานที่ทำงานให้เหมาะสม
และเอื้ออำนวยให้เกิดประสิทธิภาพและประสิทธิผลในการทำงาน
อีกทั้งจัดให้มีสวัสดิการในด้านการรักษาพยาบาล กองทุนสำรองเลี้ยงชีพ
และเงินสงเคราะห์บุตรของพนักงาน นอกจากนั้น พนักงานจะได้รับการปฐมนิเทศ
และการพัฒนาความรู้ความสามารถ
โดยธนาคารได้จัดให้มีงบประมาณสำหรับการฝึกอบรมภายในและภายนอกในแขนงต่าง ๆ
ตลอดปีมากกว่า 100 หลักสูตร ซึ่งจะช่วยเสริมสร้างความรู้ ความสามารถ ทักษะการปฏิบัติงาน
ทักษะการบริหาร ตลอดจนทักษะทางเทคนิคอื่น ๆ ทั้งนี้
ธนาคารได้สร้างหลักสูตรหลักของธนาคารขึ้นเพื่อเป็นเครื่องมือหนึ่งของการพัฒนาความรู้และทักษะสำคัญๆที่พนักงานส่วนใหญ่ของธนาคารหรือบางตำแหน่งงานหลักของธนาคารจะต้องมีเพื่อใช้ในการปฏิบัติงาน
และหลักสูตรเพื่อการพัฒนาทักษะตนเองอื่นๆ ตัวอย่างหลักสูตรที่ธนาคารจัดอบรม ได้แก่

(1) หลักสูตรการพัฒนาทั่วไป เช่น เทคนิคการเป็นหัวหน้างานอย่างมีประสิทธิภาพ
    การบริหารเวลาอย่างมีประสิทธิภาพ และเทคนิคการวิเคราะห์และเขียนรายงาน เป็นต้น

(2) หลักสูตรตามตำแหน่งหน้าที่งาน เช่น เจ้าหน้าที่อำนวยบริการ เจ้าหน้าที่การตลาด
    ผู้จัดการสาขา และเจ้าหน้าที่สินเชื่อ เป็นต้น ทั้งนี้ หลักสูตรที่ธนาคารจัด
    ครอบคลุมความรู้และทักษะสำคัญๆ เช่น ทักษะการขายสำหรับลูกค้าบุคคล
    การจัดการเชิงกลยุทธ์ด้านการขาย การบริหารผลิตภัณฑ์ การบริหารความเสี่ยง
    ความเสี่ยงและจริยธรรมสินเชื่อ   การติดตามดูแลสินเชื่อ
      การบรรเทาและควบคุมความเสี่ยง/การจัดโครงสร้างสินเชื่อ และการปรับปรุงโครงสร้างหนี้
    เป็นต้น

  อนึ่ง ธนาคารได้จัดให้มีทุนการศึกษาทั้งภายในประเทศและต่างประเทศแก่พนักงานด้วย

คู่ค้า

ธนาคารถือว่าคู่ค้าเป็นผู้ที่มีส่วนสนับสนุนการดำเนินธุรกิจของธนาคาร
ธนาคารจะปฏิบัติตามสัญญาที่มีต่อคู่ค้า

เจ้าหนี้

ธนาคารตระหนักถึงความสำคัญต่อภาระความรับผิดชอบตามข้อตกลงที่ได้ทำ
จึงถือเป็นภารกิจหลักในการปฏิบัติตามเงื่อนไขการกู้ยืมเงินและข้อตกลงตามที่มีต่อเจ้าหนี้และผู้ฝากเงิน

สังคม ชุมชนและสิ่งแวดล้อม

ธนาคารตระหนักและให้ความสำคัญกับการดำเนินภารกิจเพื่อประโยชน์ต่อสาธารณะ
ชุมชนและสังคมโดยรวม ตลอดจน การรักษาและอนุรักษ์สิ่งแวดล้อมเพื่อประโยชน์อันยั่งยืน
โดยให้การสนับสนุนกิจกรรมต่าง ๆ ที่เกื้อกูลชุมชนและสังคมไทยอย่างต่อเนื่องสม่ำเสมอ เช่น
การสนับสนุนและส่งเสริมในด้านการศึกษา กิจกรรมทางศาสนา กีฬา ศิลปวัฒนธรรมไทย
การประหยัดพลังงาน และการบำเพ็ญสาธารณประโยชน์อื่น ๆ เพื่อสร้างสรรค์สังคม เป็นต้น

ธนาคารมีนโยบายสนับสนุนการให้สินเชื่อแก่โครงการที่เป็นการประหยัดพลังงาน
โครงการเกษตรเพื่อสิ่งแวดล้อม ตลอดจนสนับสนุนกิจกรรมที่ส่งเสริมการรักษาและอนุรักษ์สิ่งแวดล้อม

ธนาคารเชื่อมั่นว่า การดำเนินการต่อผู้มีส่วนได้เสียตามแนวทางดังกล่าวข้างต้น
ย่อมจะช่วยเสริมสร้างมูลค่าขององค์กร สร้างงาน
และสรรค์สร้างองค์กรให้มีฐานะการเงินที่มั่นคงอย่างยั่งยืน และได้เผยแพร่ภารกิจต่าง ๆ
ตลอดจนบทบาทที่เกี่ยวกับผู้มีส่วนได้เสียต่างๆที่สำคัญไว้ในเว็บไซต์ของธนาคาร

หมวดที่ 4 การเปิดเผยข้อมูลและความโปร่งใส

ธนาคารตระหนักถึงความสำคัญของการเปิดเผยสารสนเทศที่มีสาระสำคัญต่อการตัดสินใจของผู้ถือหุ้นหรือผู้ลงทุน
โดยกำหนดเป็นนโยบายการกำกับดูแลกิจการและหลักปฏิบัติเพื่อดูแลให้การเปิดเผยสารสนเทศดังกล่าวเป็นไปอย่างถูกต้อง
ครบถ้วน ทันเวลา โปร่งใส
ผ่านช่องทางที่เข้าถึงข้อมูลได้ง่ายและน่าเชื่อถือเพื่อให้ผู้ถือหุ้นหรือผู้ลงทุนได้รับสารสนเทศอย่างกว้างขวาง

คณะกรรมการธนาคารเป็นผู้รับผิดชอบในการจัดให้มีการทำรายงานทางการเงินของธนาคารและบริษัทย่อย
และมอบหมายให้คณะกรรมการตรวจสอบทำหน้าที่ดูแลให้รายงานทางการเงินของธนาคารตรงต่อความเป็นจริง
และเชื่อถือได้ตามมาตรฐานการบัญชีที่รับรองทั่วไป ทั้งนี้
คณะกรรมการตรวจสอบได้จัดทำรายงานแสดงความเห็นไว้ในรายงานประจำปีแล้ว

ธนาคารให้ความสำคัญกับการเปิดเผยสารสนเทศที่สำคัญของธนาคาร
รายงานข้อมูลทางการเงินและข้อมูลทั่วไป รวมทั้งรายงานประจำปี
โดยได้เผยแพร่ข้อมูลข่าวสารดังกล่าวเพื่อให้ผู้ลงทุน
และผู้ที่เกี่ยวข้องได้รับทราบผ่านช่องทางและสื่อการเผยแพร่ข้อมูลต่าง ๆ ได้แก่
การจัดส่งข้อมูลให้แก่ผู้ถือหุ้นทางไปรษณีย์ การแถลงข่าวหรือเผยแพร่ข่าวสารผ่านสื่อมวลชน
รวมทั้งสื่อการเผยแพร่ข้อมูลของตลาดหลักทรัพย์แห่งประเทศไทย การพบปะกับนักวิเคราะห์หลักทรัพย์
ตลอดจนการเผยแพร่ข้อมูลในเว็บไซต์ของธนาคาร
ซึ่งธนาคารได้ระบุถึงวิธีการติดต่อและเจ้าหน้าที่ผู้รับผิดชอบที่ทำหน้าที่ติดต่อสื่อสารกับผู้ลงทุนไว้ในเว็บไซต์ดังกล่าวแล้ว

ธนาคารได้กำหนดนโยบาย หลักเกณฑ์
และวิธีการกำหนดค่าตอบแทนของกรรมการและผู้บริหารเพื่อให้เหมาะสมกับหน้าที่และความรับผิดชอบที่ได้รับมอบหมาย
โดยได้คำนึงถึงปัจจัยต่าง ๆ ได้แก่
อัตราและจำนวนผลตอบแทนของธุรกิจสถาบันการเงินชั้นนำของประเทศและของภูมิภาค
อัตราและจำนวนผลตอบแทนของบริษัทจดทะเบียนชั้นนำในประเทศ หน้าที่ ความรับผิดชอบ
และความเสี่ยงที่เกี่ยวข้อง ตลอดจนผลการปฏิบัติงานของคณะกรรมการธนาคาร
และคณะผู้บริหารระดับสูง ผลประกอบการของธนาคาร และสภาพแวดล้อมทางธุรกิจ
รวมถึงปัจจัยอื่นที่อาจมีผลกระทบต่อธุรกิจธนาคารหรือภาวะเศรษฐกิจโดยรวม

ค่าตอบแทนของกรรมการธนาคารในปี 2550 เป็นไปตามหลักเกณฑ์ดังกล่าวข้างต้น
โดยอยู่ในระดับและสัดส่วนที่เทียบเคียงได้กับธนาคารพาณิชย์อื่นในประเทศโดยคำนึงถึงขนาดของสินทรัพย์ของธนาคาร
ทั้งนี้ คณะกรรมการสรรหาและกำหนดค่าตอบแทนได้พิจารณาถึงความสมเหตุสมผลของค่าตอบแทนแล้ว
นอกจากนี้ ธนาคารได้จัดให้มีรายงานของคณะกรรมการสรรหาและกำหนดค่าตอบแทน
และแสดงรายละเอียดค่าตอบแทนกรรมการเป็นรายบุคคลแสดงเป็นส่วนหนึ่งไว้ในรายงานประจำปี
2550 แล้ว

หมวดที่ 5 ความรับผิดชอบของคณะกรรมการ

บทบาท หน้าที่ และความรับผิดชอบของคณะกรรมการ

ธนาคารตระหนักถึงหน้าที่
และความรับผิดชอบของคณะกรรมการธนาคารที่มีบทบาทสำคัญในการกำกับดูแลกิจการเพื่อประโยชน์สูงสุดของธนาคาร
โดยได้กำหนดนโยบายการกำกับดูแลกิจการและหลักปฏิบัติซึ่งทำให้เกิดความเชื่อมั่นว่า
คณะกรรมการธนาคารมีความรับผิดชอบในการปฏิบัติหน้าที่ด้วยความระมัดระวังรอบคอบ
ความซื่อสัตย์สุจริต และดำเนินกิจการของธนาคารให้เป็นไปตามกฎหมาย
วัตถุประสงค์และข้อบังคับของธนาคาร และมติที่ประชุมผู้ถือหุ้น

ธนาคารเจริญเติบโต และพัฒนาเคียงคู่กับเศรษฐกิจและสังคมไทยมาโดยตลอด
โดยมีปัจจัยแห่งความสำเร็จที่สำคัญ คือ ภาวะผู้นำและวิสัยทัศน์

คณะกรรมการธนาคารประกอบด้วยบุคคลที่มีความรู้ ทักษะและความเชี่ยวชาญที่หลากหลาย
และมีภาวะผู้นำซึ่งเป็นที่ยอมรับ
กรรมการธนาคารมีความเข้าใจในหน้าที่และความรับผิดชอบในฐานะกรรมการ

วิสัยทัศน์ ภารกิจ และคุณค่าหลักที่มุ่งหวังของธนาคาร คือ

วิสัยทัศน์ (Vision)

มุ่งหมายที่จะเป็นธนาคารที่ให้บริการด้านการเงินที่มีคุณภาพ เพื่อตอบสนองความต้องการของลูกค้า
มีความพร้อมด้วยบุคลากรที่มีคุณภาพ มีเทคโนโลยีและระบบงานที่ทันสมัย คงไว้ซึ่งความเป็นสากล
ตลอดจนการเป็นธนาคารชั้นนำแห่งภูมิภาคเอเซีย

  ภารกิจ (Mission)

ภารกิจหลักของธนาคาร ประกอบด้วย ภารกิจด้านการเงิน ด้านการตลาดและลูกค้า
ด้านคุณภาพการปฏิบัติงาน และด้านศักยภาพขีดความสามารถ ดังนี้

ด้านการเงิน

  - ให้ผลประกอบการทางการเงินมีความก้าวหน้าอย่างมีเสถียรภาพมั่นคง

  ด้านการตลาดและลูกค้า

  - เป็นผู้นำในธุรกิจ ด้านคุณภาพบริการที่เป็นเลิศ

  ด้านคุณภาพการปฏิบัติงาน

- มีกระบวนการปฏิบัติงานที่มีประสิทธิภาพ และมีวิธีการในการตรวจสอบคุณภาพ

  - มีมาตรฐานในการปฏิบัติงาน
  และสามารถนำข้อมูลจากกระบวนการปฏิบัติงานมาใช้ในการตัดสินใจสั่งการ

  ด้านศักยภาพขีดความสามารถ

  - ให้พนักงานมีศักยภาพพร้อมที่จะรองรับแนวทางการขยายธุรกิจของธนาคาร

  คุณค่าหลักที่มุ่งหวัง (Core Value)

คุณค่าหลักที่ทำให้ธนาคารเป็นธนาคารชั้นนำของประเทศมาอย่างต่อเนื่อง
เป็นสิ่งที่ทุกคนในธนาคารจะต้องร่วมรักษาไว้ โดยจะต้องคำนึงถึงและนำมาใช้ในทุกกรณี คือ
“ให้บริการทางการเงินที่สร้างความพึงพอใจแก่ลูกค้าตามแนวทาง เพื่อนคู่คิดที่เชื่อถือได้
มิตรคู่บ้านที่พึ่งพาได้” โดยมีปรัชญาการทำงาน ดังนี้

  - ให้บริการที่เป็นเลิศในทัศนะของลูกค้า

  - ปฏิบัติงานอย่างมีคุณภาพ

  - ปฏิบัติงานในลักษณะของผู้มีจรรยาบรรณ และเป็นมืออาชีพ

  - มุ่งมั่นที่จะร่วมมือกันทำงานเป็นทีมด้วยความเป็นน้ำหนึ่งใจเดียวกัน

  - ให้ความสำคัญในการพัฒนาพนักงาน

จริยธรรมธุรกิจ

ธนาคารเชื่อมั่นว่า
การมีหลักปฏิบัติเกี่ยวกับจรรยาบรรณและจริยธรรมธุรกิจเป็นพื้นฐานที่สำคัญในการเสริมสร้างและยกระดับการกำกับดูแลกิจการที่ดี
ธนาคารจึงได้กำหนดหลักปฏิบัติเกี่ยวกับจรรยาบรรณและจริยธรรมธุรกิจ สำหรับกรรมการ ผู้บริหาร
พนักงานและลูกจ้างไว้แล้ว โดยถือเป็นการประมวลความประพฤติในทางที่ดีงาม
เพื่อรักษาและส่งเสริมเกียรติคุณและชื่อเสียงอันดีของธนาคาร
หลักปฏิบัติเกี่ยวกับจรรยาบรรณและจริยธรรมธุรกิจที่กำหนดไว้เป็นลายลักษณ์อักษรนี้
ได้รับความเห็นชอบจากคณะกรรมการธนาคารแล้ว ทั้งนี้
ธนาคารได้เผยแพร่หลักปฏิบัติดังกล่าวให้กรรมการ ผู้บริหารและพนักงานทราบและถือปฏิบัติ
อีกทั้งยังได้มีการมอบหมายให้ผู้บังคับบัญชาทุกระดับชั้นมีหน้าที่สอดส่องดูแลและส่งเสริมให้มีการปฏิบัติตามหลักปฏิบัติที่กำหนด
รวมทั้งการปฏิบัติตนเป็นแบบอย่างที่ดี

ระบบการควบคุมและการตรวจสอบ

ธนาคารได้ดำเนินมาตรการในด้านต่าง ๆ เพื่อสร้างมาตรฐานของระบบการควบคุม
ให้เป็นที่ยอมรับโดยทั่วไป โดยกำหนดให้มีคณะกรรมการและหน่วยงานต่าง ๆ ทำหน้าที่ดังนี้

1. คณะกรรมการตรวจสอบ
มีหน้าที่และความรับผิดชอบในการสอบทานให้ธนาคารมีการรายงานทางการเงินอย่างถูกต้องและเปิดเผยอย่างเพียงพอ
สอบทานให้ธนาคารมีระบบการควบคุมและการตรวจสอบที่เพียงพอเหมาะสมและมีประสิทธิผล
โดยสอบทานร่วมกับผู้สอบบัญชีและเจ้าหน้าที่ตรวจสอบ
และพิจารณาทบทวนงานของสายตรวจสอบและควบคุม

2. สายตรวจสอบและควบคุม มีหน้าที่และความรับผิดชอบหลักในการตรวจสอบหน่วยงานในธนาคาร
โดยครอบคลุมถึงการตรวจสอบระบบงาน ข้อมูล และการปฏิบัติงาน ทั้งนี้
ภายใต้การกำกับดูแลของคณะกรรมการตรวจสอบ

3. หน่วยงานกำกับดูแล
มีหน้าที่และความรับผิดชอบในการให้ความชัดเจนเกี่ยวกับกฎข้อบังคับของทางราชการ
ตลอดจนกำกับดูแลให้ธนาคารมีการปฏิบัติงานที่ถูกต้องตามกฎหมาย และกฎระเบียบของหน่วยงานต่าง
ๆ ที่เกี่ยวข้อง

ในเรื่องการบริหารความเสี่ยง
ธนาคารได้ให้ความสำคัญในเรื่องการดูแลควบคุมบริหารความเสี่ยงต่าง ๆ ที่อาจเกิดขึ้นกับธนาคาร
โดยถือปฏิบัติตามแนวทางและนโยบายการบริหารความเสี่ยงที่ธนาคารแห่งประเทศไทยแนะนำให้ธนาคารพาณิชย์ถือปฏิบัติ
โดยได้จัดตั้ง คณะกรรมการบริหารความเสี่ยง
ซึ่งมีหน้าที่หลักในการกำหนดนโยบายการบริหารความเสี่ยงโดยรวม
เพื่อเสนอต่อคณะกรรมการธนาคาร
ตลอดจนกำกับดูแลและติดตามการบริหารความเสี่ยงให้เป็นไปตามนโยบายที่กำหนด

ในการปฏิบัติงานประจำเกี่ยวกับการบริหารสินทรัพย์และหนี้สินของธนาคาร
เพื่อบริหารให้ความเสี่ยงด้านตลาดอันเนื่องมาจากการเปลี่ยนแปลงของอัตราดอกเบี้ย
อัตราแลกเปลี่ยน รวมถึงการเปลี่ยนแปลงของราคาต่าง ๆ อยู่ในระดับที่ยอมรับได้
และมีความผันผวนน้อยที่สุด ธนาคารได้จัดตั้ง คณะกรรมการบริหารสินทรัพย์และหนี้สิน
เป็นผู้ดำเนินการ ซึ่งประกอบด้วยผู้บริหารจากหน่วยงานต่างๆ ที่เกี่ยวข้อง

  โครงสร้างคณะกรรมการ

การรวม หรือแยกตำแหน่ง

ธนาคารกำหนดให้มีการแยกกันทั้งบทบาท หน้าที่และบุคคลผู้ดำรงตำแหน่งประธานกรรมการธนาคาร
กับบุคคลผู้ดำรงตำแหน่งประธานกรรมการบริหาร

 การถ่วงดุลของกรรมการที่ไม่เป็นผู้บริหาร 

ณ สิ้นเดือนธันวาคม 2550 คณะกรรมการของธนาคารมีจำนวน 19 ท่าน โดยมี

กรรมการอิสระ 7 ท่าน คือ พลเรือเอก ประเจตน์ ศิริเดช นายโกวิทย์ โปษยานนท์ นายคนึง
ฦๅไชย หม่อมเจ้ามงคลเฉลิม ยุคล นางเกศินี วิฑูรชาติ นายวิระ รมยะรูป และนายพรเทพ
พรประภา

กรรมการที่เป็นผู้บริหาร 6 ท่าน คือ นายชาติศิริ โสภณพนิช นายสิงห์ ตังทัตสวัสดิ์ นายเดชา
ตุลานันท์ นายธีระ อภัยวงศ์ นายประสงค์ อุทัยแสงชัย และนายสุวรรณ แทนสถิตย์

กรรมการที่ไม่เป็นผู้บริหาร 6 ท่าน คือ นายชาตรี โสภณพนิช นายสถาพร กวิตานนท์ นายปิติ
สิทธิอำนวย นายชาญ โสภณพนิช นายอมร จันทรสมบูรณ์ และนายธรรมนูญ เลากัยกุล

ธนาคารได้นิยามกรรมการอิสระ กรรมการที่เป็นผู้บริหาร กรรมการที่ไม่เป็นผู้บริหาร ดังต่อไปนี้

กรรมการอิสระ หมายถึง กรรมการที่ไม่มีธุรกิจ
หรือการงานที่เกี่ยวข้องกับธนาคารอันอาจมีผลต่อการตัดสินใจโดยอิสระของตน
และมีความเป็นอิสระตามหลักเกณฑ์ ดังต่อไปนี้

1. ถือหุ้นไม่เกินร้อยละศูนย์จุดห้าของทุนชำระแล้วของธนาคาร บริษัทในเครือ บริษัทร่วม
หรือบริษัทที่เกี่ยวข้อง ทั้งนี้ ให้นับรวมถึงหุ้นที่ถือโดยผู้ที่เกี่ยวข้องด้วย

2. ไม่เป็นกรรมการที่เป็นผู้บริหารของธนาคาร บริษัทในเครือ บริษัทร่วม หรือบริษัทที่เกี่ยวข้อง
หรือ ผู้ถือหุ้นรายใหญ่ของธนาคาร รวมทั้งไม่เป็นลูกจ้าง
หรือพนักงานที่ได้รับเงินเดือนประจำจากธนาคาร บริษัทในเครือ บริษัทร่วม หรือบริษัทที่เกี่ยวข้อง
หรือผู้ถือหุ้นรายใหญ่ของธนาคาร นอกจากนี้ ต้องไม่เป็นที่ปรึกษาที่ได้รับเงินเดือนประจำจากธนาคาร
บริษัทในเครือ บริษัทร่วม หรือผู้ถือหุ้นรายใหญ่ของธนาคาร ทั้งนี้
ต้องไม่มีผลประโยชน์หรือส่วนได้เสียดังกล่าวมาแล้วเป็นเวลาไม่น้อยกว่า 1 ปี

3.
ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานในธนาคาร
บริษัทในเครือ บริษัทร่วม หรือผู้ถือหุ้นรายใหญ่ของธนาคาร ทั้งนี้
ต้องไม่มีผลประโยชน์หรือส่วนได้เสียดังกล่าวมาแล้วเป็นเวลาไม่น้อยกว่า 1 ปี

4. ไม่เป็นผู้ที่เกี่ยวข้องหรือญาติสนิทของผู้บริหารระดับสูง หรือผู้ถือหุ้นรายใหญ่ของธนาคาร

กรรมการที่เป็นผู้บริหาร หมายถึง กรรมการที่มีส่วนร่วมในการบริหารงานให้แก่ธนาคารเต็มเวลา
และรับผลตอบแทนจากธนาคารเป็นประจำทุกเดือนในรูปของเงินเดือน
หรือผลตอบแทนอื่นที่เปรียบเสมือนเงินเดือน
(กำหนดนิยามตามหนังสือของธนาคารแห่งประเทศไทยที่ธปท.สนส. (31) ว. 2770/2545 เรื่อง
โครงสร้างคณะกรรมการเพื่อส่งเสริมธรรมาภิบาลของธนาคารพาณิชย์ ลงวันที่ 3 ธันวาคม 2545)

กรรมการที่ไม่เป็นผู้บริหาร หมายถึง กรรมการที่ไม่เข้าเงื่อนไขของกรรมการที่เป็นผู้บริหาร

  การดำรงตำแหน่งของกรรมการและผู้บริหารระดับสูงในบริษัทจำกัดอื่น

ธนาคารปฏิบัติตามข้อกำหนดของธนาคารแห่งประเทศไทย คือ
กรรมการและผู้บริหารระดับสูงของธนาคารเป็นประธานกรรมการ กรรมการบริหาร
หรือกรรมการผู้มีอำนาจลงนามอย่างใดอย่างหนึ่งหรือหลายอย่างในบริษัทจำกัดอื่นได้ไม่เกิน 3
กลุ่มธุรกิจ นอกจากนี้ ธนาคารมีข้อกำหนดให้
เจ้าหน้าที่ชั้นบริหารของธนาคารต้องขออนุญาตต่อคณะกรรมการบริหาร
หากจะดำรงตำแหน่งกรรมการในบริษัทจำกัดอื่นหรือการเข้าเป็นหุ้นส่วนไม่จำกัดความรับผิดชอบในห้างหุ้นส่วน

เลขานุการคณะกรรมการ

ธนาคารกำหนดให้มีเลขานุการคณะกรรมการ
ทำหน้าที่ให้คำแนะนำด้านกฎหมายและกฎเกณฑ์ต่างๆที่คณะกรรมการธนาคารพึงทราบและปฏิบัติหน้าที่ในการดูแลกิจกรรมของคณะกรรมการธนาคาร
รวมทั้งประสานงานให้มีการปฏิบัติตามมติคณะกรรมการธนาคาร

 คณะกรรมการชุดย่อย

 ธนาคารได้จัดตั้งคณะกรรมการชุดย่อยเพื่อติดตามและกำกับดูแลการดำเนินงานของธนาคารอย่างใกล้ชิด และรายงานต่อคณะกรรมการธนาคารอย่างสม่ำเสมอ ซึ่งได้แก่ คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน คณะกรรมการบริหารความเสี่ยง และคณะกรรมการจัดการ

 (ก) คณะกรรมการบริหาร 

วัตถุประสงค์

เพื่อปฏิบัติการตามอำนาจหน้าที่ที่ได้รับมอบหมายจากคณะกรรมการธนาคาร

องค์ประกอบและคุณสมบัติของคณะกรรมการบริหาร

ณ สิ้นเดือนธันวาคม 2550
คณะกรรมการบริหารประกอบด้วยกรรมการธนาคารที่ได้รับการแต่งตั้งให้ทำหน้าที่กรรมการบริหารรวม
9 ท่าน ทั้งนี้ เป็นกรรมการที่เป็นผู้บริหาร 6 ท่าน และเป็นกรรมการที่ไม่เป็นผู้บริหาร 3 ท่าน
ดังมีรายชื่อต่อไปนี้

  1. นายปิติ สิทธิอำนวย ประธานกรรมการบริหาร กรรมการที่ไม่เป็นผู้บริหาร

  2. นายชาญ โสภณพนิช กรรมการบริหาร กรรมการที่ไม่เป็นผู้บริหาร

  3. นายอมร จันทรสมบูรณ์ กรรมการบริหาร กรรมการที่ไม่เป็นผู้บริหาร

  4. นายชาติศิริ โสภณพนิช กรรมการบริหาร กรรมการที่เป็นผู้บริหาร

  5. นายสิงห์ ตังทัตสวัสดิ์ กรรมการบริหาร กรรมการที่เป็นผู้บริหาร

  6. นายเดชา ตุลานันท์ กรรมการบริหาร กรรมการที่เป็นผู้บริหาร

  7. นายธีระ อภัยวงศ์ กรรมการบริหาร กรรมการที่เป็นผู้บริหาร

  8. นายประสงค์ อุทัยแสงชัย กรรมการบริหาร กรรมการที่เป็นผู้บริหาร

  9. นายสุวรรณ แทนสถิตย์ กรรมการบริหาร กรรมการที่เป็นผู้บริหาร

อำนาจหน้าที่ของคณะกรรมการบริหาร

1. ปฏิบัติการตามอำนาจหน้าที่ที่ได้รับมอบหมายจากคณะกรรมการธนาคาร
ซึ่งรวมถึงการพิจารณาอนุมัติการให้สินเชื่อ การปรับปรุงโครงสร้างหนี้
การลงทุนในหลักทรัพย์และอสังหาริมทรัพย์ ตลอดจนการดำเนินงานต่าง ๆ ของธนาคาร
อันเป็นการประกอบธุรกิจปกติหรือเกี่ยวเนื่องกับการประกอบธุรกิจปกติของธนาคาร

2. พิจารณาเรื่องต่าง ๆ
ซึ่งต้องได้รับการอนุมัติหรือความเห็นชอบจากคณะกรรมการธนาคารหรือที่ประชุมผู้ถือหุ้น
ตามกฎหมายหรือข้อบังคับของธนาคาร เช่น เป้าหมาย นโยบาย แผนการดำเนินธุรกิจในด้านต่าง ๆ
และการออกหลักทรัพย์ของธนาคาร เป็นต้น

การประชุมของคณะกรรมการบริหาร

คณะกรรมการบริหารกำหนดให้มีการประชุมร่วมกันเพื่อพิจารณาเรื่องต่าง ๆ
ตามที่ได้รับมอบหมายทุกสัปดาห์ โดยทั่วไปสัปดาห์ละ 2 ครั้ง โดยในปี 2550
คณะกรรมการบริหารมีการประชุมรวม 99 ครั้ง

การรายงานของคณะกรรมการบริหาร

คณะกรรมการบริหารมีหน้าที่รายงานต่อคณะกรรมการธนาคาร

 (ข) คณะกรรมการตรวจสอบ

วัตถุประสงค์

เพื่อปฏิบัติหน้าที่ในการช่วยแบ่งเบาภารกิจของคณะกรรมการธนาคารเกี่ยวกับการสอบทานรายงานทางการเงิน
การควบคุมภายใน และการตรวจสอบภายใน
รวมทั้งการพิจารณาคัดเลือกและการประสานงานกับผู้สอบบัญชีของธนาคาร

องค์ประกอบและคุณสมบัติของคณะกรรมการตรวจสอบ

คณะกรรมการตรวจสอบ ประกอบด้วยกรรมการธนาคารจำนวน 4 ท่าน ทุกท่านเป็นกรรมการอิสระ
ซึ่งเป็นผู้ทรงคุณวุฒิจากหลายด้าน ได้แก่ ด้านการบัญชีและการเงิน ด้านกฎหมาย
และด้านการบริหารองค์กร ทั้งนี้
ประธานกรรมการตรวจสอบไม่ได้ปฏิบัติหน้าที่อื่นใดในคณะกรรมการชุดย่อยอื่นๆ

คณะกรรมการตรวจสอบ มีรายชื่อดังต่อไปนี้

  1. พลเรือเอก ประเจตน์ ศิริเดช ประธานกรรมการตรวจสอบ

  2. นายคนึง ฦาไชย กรรมการตรวจสอบ

  3. หม่อมเจ้ามงคลเฉลิม ยุคล กรรมการตรวจสอบ

  4. นางเกศินี วิฑูรชาติ กรรมการตรวจสอบ

อำนาจหน้าที่ของคณะกรรมการตรวจสอบ

  1. สอบทานให้ธนาคารมีการรายงานทางการเงินอย่างถูกต้องและเปิดเผยอย่างเพียงพอ
  โดยการ ประสานงานกับผู้สอบบัญชีและผู้รับผิดชอบการจัดทำรายงานทางการเงิน

  2. สอบทานให้ธนาคารมีระบบการควบคุมภายในและการตรวจสอบภายในที่เหมาะสมและมี
  ประสิทธิผล โดยสอบทานร่วมกับผู้สอบบัญชีและเจ้าหน้าที่ตรวจสอบ

  3. พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของธนาคาร

  4.
  สอบทานการปฏิบัติของธนาคารให้เป็นไปตามข้อกำหนดและกฎหมายที่เกี่ยวข้องกับธุรกิจของธนาคาร

  5.
  พิจารณาการเปิดเผยข้อมูลของธนาคารในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

  6. เรียกเอกสาร ข้อมูล
  หรือเชิญฝ่ายจัดการและหน่วยงานที่เกี่ยวข้องของธนาคารมาให้คำชี้แจงใน
  ส่วนที่เกี่ยวข้องกับการปฏิบัติหน้าที่ของคณะกรรมการตรวจสอบ

  7. พิจารณาว่าจ้างผู้เชี่ยวชาญเฉพาะด้านมาให้คำปรึกษาตามที่คณะกรรมการตรวจสอบพิจารณาว่า
  เหมาะสม

  8. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของธนาคาร
  ซึ่งรายงานดังกล่าวต้องลงนามโดยประธานกรรมการตรวจสอบ

  9. ปฏิบัติการอื่นใดตามที่คณะกรรมการธนาคารมอบหมาย
  ด้วยความเห็นชอบของคณะกรรมการตรวจสอบ

  การประชุมของคณะกรรมการตรวจสอบ

คณะกรรมการตรวจสอบกำหนดให้มีการประชุมร่วมกันเพื่อพิจารณาเรื่องต่าง ๆ
ตามที่ได้รับมอบหมายอย่างน้อย 3 เดือนต่อครั้ง โดยในปี 2550
คณะกรรมการตรวจสอบมีการประชุมรวม 14 ครั้ง

การรายงานของคณะกรรมการตรวจสอบ

คณะกรรมการตรวจสอบมีหน้าที่รายงานการดำเนินงานของคณะกรรมการตรวจสอบต่อคณะกรรมการธนาคาร
รวมทั้งจัดทำรายงานของคณะกรรมการตรวจสอบ เพื่อเปิดเผยไว้ในรายงานประจำปีของธนาคาร

 (ค) คณะกรรมการสรรหาและกำหนดค่าตอบแทน

วัตถุประสงค์

เพื่อปฏิบัติหน้าที่ในการพิจารณาคัดเลือกและเสนอชื่อต่อคณะกรรมการธนาคารเพื่อแต่งตั้งเป็นกรรมการธนาคาร
กรรมการชุดย่อยต่าง ๆ และผู้บริหารระดับสูง ตลอดจนกำหนดค่าตอบแทนที่เหมาะสม
องค์ประกอบและคุณสมบัติของคณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทน ประกอบด้วยกรรมการธนาคารจำนวน 3 ท่าน
โดยเป็นกรรมการอิสระ 1 ท่าน และเป็นกรรมการที่ไม่เป็นผู้บริหาร 2 ท่าน ทั้งนี้
ประธานกรรมการสรรหาและกำหนดค่าตอบแทนเป็นกรรมการอิสระ

คณะกรรมการสรรหาและกำหนดค่าตอบแทน มีรายชื่อดังต่อไปนี้

  1. นายโกวิทย์ โปษยานนท์ ประธานกรรมการสรรหาและกำหนดค่าตอบแทน

  2. นายสถาพร กวิตานนท์ กรรมการสรรหาและกำหนดค่าตอบแทน

  3. นายอมร จันทรสมบูรณ์ กรรมการสรรหาและกำหนดค่าตอบแทน

  อำนาจหน้าที่ของคณะกรรมการสรรหาและกำหนดค่าตอบแทน

  1. กำหนดนโยบายต่าง ๆ ดังนี้

  (1) นโยบาย หลักเกณฑ์ และวิธีการในการสรรหากรรมการ และผู้บริหารระดับสูงตั้งแต่
  รองผู้จัดการใหญ่ขึ้นไป

  (2) นโยบายการจ่ายค่าตอบแทนและผลประโยชน์อื่น รวมถึงจำนวนค่าตอบแทนและ
  ผลประโยชน์อื่นที่ให้แก่กรรมการและผู้บริหารระดับสูงตั้งแต่รองผู้จัดการใหญ่ขึ้นไป
  โดยต้องมีหลักเกณฑ์ที่ชัดเจน โปร่งใส

ทั้งนี้ เพื่อเสนอให้คณะกรรมการธนาคารพิจารณาอนุมัติ
และส่งนโยบายดังกล่าวให้ธนาคารแห่งประเทศไทยได้เมื่อทวงถาม

2. คัดเลือกและเสนอชื่อบุคคลที่มีคุณสมบัติเหมาะสม เพื่อดำรงตำแหน่งต่าง ๆ ดังต่อไปนี้
เพื่อเสนอต่อคณะกรรมการธนาคาร

  (1) กรรมการ

  (2) กรรมการในคณะกรรมการชุดย่อยต่าง ๆ
  ที่ได้รับมอบหมายอำนาจหน้าที่และความรับผิดชอบโดยตรงจากคณะกรรมการธนาคาร

  (3) ผู้บริหารระดับสูงตั้งแต่รองผู้จัดการใหญ่ขึ้นไป

3. ดูแลให้คณะกรรมการธนาคารมีขนาดและองค์ประกอบที่เหมาะสมกับองค์กร
รวมถึงมีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป
โดยคณะกรรมการธนาคารประกอบด้วยบุคคลที่มีความรู้ความสามารถและประสบการณ์ในด้านต่าง ๆ

4. ดูแลให้กรรมการและผู้บริหารระดับสูงตั้งแต่รองผู้จัดการใหญ่ขึ้นไปของธนาคาร
ได้รับผลตอบแทนที่เหมาะสมกับหน้าที่และความรับผิดชอบที่ตนมีต่อธนาคาร
โดยกรรมการที่ได้รับมอบหมายให้มีหน้าที่และความรับผิดชอบเพิ่มขึ้น
ได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายนั้น

5.
กำหนดแนวทางการประเมินผลงานของกรรมการและผู้บริหารระดับสูงตั้งแต่รองผู้จัดการใหญ่ขึ้นไป
เพื่อพิจารณาปรับผลตอบแทนประจำปี โดยได้คำนึงถึงหน้าที่ความรับผิดชอบ
และความเสี่ยงที่เกี่ยวข้อง
รวมถึงให้ความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณาประเมินผลด้วย

6. เปิดเผยรายงานการดำเนินงานของคณะกรรมการสรรหาและกำหนดค่าตอบแทน
ไว้ในรายงานประจำปีของธนาคาร

  การประชุมของคณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทนกำหนดให้มีการประชุมร่วมกันเพื่อพิจารณาเรื่องต่าง ๆ
ตามที่ได้รับมอบหมายอย่างน้อยปีละ 2 ครั้ง โดยในปี 2550
คณะกรรมการสรรหาและกำหนดค่าตอบแทนมีการประชุมรวม 6 ครั้ง

การรายงานของคณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทนมีหน้าที่รายงานการดำเนินงานของคณะกรรมการสรรหาและกำหนดค่าตอบแทนต่อคณะกรรมการธนาคาร
และจัดทำรายงานการกำหนดค่าตอบแทน ทั้งนี้ โดยแสดงไว้ในรายงานประจำปีของธนาคาร

(ง) คณะกรรมการบริหารความเสี่ยง

  วัตถุประสงค์

เพื่อปฏิบัติหน้าที่กำกับดูแลในเรื่องการบริหารความเสี่ยงให้เป็นไปอย่างมีระบบและต่อเนื่อง

มีประสิทธิภาพและประสิทธิผล
เกิดประโยชน์สูงสุดและเป็นไปตามแผนกลยุทธ์ของธนาคารและนโยบายบริหารความเสี่ยงโดยรวม

  องค์ประกอบและคุณสมบัติของคณะกรรมการบริหารความเสี่ยง

คณะกรรมการบริหารความเสี่ยง มีจำนวน 5 ท่าน ประกอบด้วย กรรมการธนาคาร 4
ท่านและผู้บริหารของธนาคาร 1 ท่าน ดังมีรายชื่อต่อไปนี้

1. นายสิงห์ ตังทัตสวัสดิ์ ประธานกรรมการบริหารความเสี่ยง

  2. นายชาญ โสภณพนิช กรรมการบริหารความเสี่ยง

  3. นายอมร จันทรสมบูรณ์ กรรมการบริหารความเสี่ยง

  4. นายสุวรรณ แทนสถิตย์ กรรมการบริหารความเสี่ยง

  5. นายอายุสม์ กฤษณามระ กรรมการบริหารความเสี่ยง

  อำนาจหน้าที่ของคณะกรรมการบริหารความเสี่ยง

1. กำหนดนโยบายเพื่อเสนอต่อคณะกรรมการของธนาคาร
เพื่อพิจารณาในเรื่องของการบริหารความเสี่ยงโดยรวม ซึ่งต้องครอบคลุมถึงความเสี่ยงที่สำคัญ เช่น
ความเสี่ยงด้านเครดิต ความเสี่ยงจากตลาด ความเสี่ยงด้านสภาพคล่อง ความเสี่ยงด้านปฏิบัติการ
และความเสี่ยงที่มีผลกระทบต่อชื่อเสียงของกิจการ เป็นต้น

2. วางกลยุทธ์ให้สอดคล้องกับนโยบายการบริหารความเสี่ยง โดยสามารถประเมินติดตาม
และดูแลปริมาณความเสี่ยงของธนาคารให้อยู่ในระดับที่เหมาะสม

3. ทบทวนความเพียงพอของนโยบายและระบบการบริหารความเสี่ยง
โดยรวมถึงความมีประสิทธิผลของระบบและการปฏิบัติตามนโยบายที่กำหนด

4.
ให้ข้อเสนอแนะในสิ่งที่ต้องดำเนินการปรับปรุงแก้ไขต่อคณะกรรมการธนาคารเพื่อให้สอดคล้องกับนโยบายและกลยุทธ์ที่คณะกรรมการธนาคารกำหนด

  การประชุมของคณะกรรมการบริหารความเสี่ยง

คณะกรรมการบริหารความเสี่ยง กำหนดให้มีการประชุมร่วมกันเพื่อพิจารณาเรื่องต่าง ๆ
ตามที่ได้รับมอบหมายอย่างน้อย 3 เดือนต่อครั้ง โดยในปี 2550 คณะกรรมการบริหารความเสี่ยง
มีการประชุมรวม 11 ครั้ง

การรายงานของคณะกรรมการบริหารความเสี่ยง

คณะกรรมการบริหารความเสี่ยงมีหน้าที่รายงานการดำเนินงานของคณะกรรมการบริหารความเสี่ยงต่อคณะกรรมการธนาคาร

  (จ) คณะกรรมการจัดการ

ในการดำเนินกิจการให้เป็นไปตามนโยบายและเป้าหมายที่กำหนดไว้
ธนาคารจัดให้มีคณะกรรมการจัดการ ซึ่งประกอบด้วย กรรมการผู้จัดการใหญ่ รองผู้จัดการใหญ่
และผู้ช่วยผู้จัดการใหญ่ที่รับผิดชอบสายงานธุรกิจหลัก โดยมีหน้าที่ความรับผิดชอบ ดังนี้

1. พิจารณาและ/หรือดำเนินการตามแนวนโยบายที่ได้รับจากคณะกรรมการบริหาร
หรือกรรมการผู้จัดการใหญ่

  2. พิจารณาและตรวจสอบเป้าหมายและแผนงานในด้านต่าง ๆ ดังต่อไปนี้ คือ

(1) สินเชื่อ เงินฝาก และธุรกิจต่าง ๆ ของธนาคาร

(2) การขยายงานสาขาทั้งในและต่างประเทศ

(3) การตลาด และการพัฒนาบริการใหม่

  (4) การบริหารการเงินและการค้าเงินตราต่างประเทศ รวมทั้งการบริหารเงินกองทุน สภาพ

  คล่องทางการเงิน อัตราดอกเบี้ย และค่าธรรมเนียม

(5) การพัฒนาศักยภาพทางเทคโนโลยีของธนาคาร

(6) การบริหารและพัฒนาบุคลากร

(7) การบริหารงบประมาณลงทุน และงบประมาณด้านอื่น ๆ ของธนาคาร

3. พิจารณาและติดตามผลงานของหน่วยงานต่าง ๆ
ของธนาคารให้เป็นไปตามเป้าหมายและแผนงานในข้อ 2.

4. กำหนดแนวนโยบายในด้านต่าง ๆ เพื่อนำเสนอคณะกรรมการบริหารพิจารณา

5. พิจารณาระบบงาน กระบวนการทำงาน และระบบการบริหารงาน
เพื่อเสนอแนะการแก้ไขปรับปรุงให้เหมาะสมและทันสมัย เช่น

  - ระบบงานสาขา และระบบการส่งมอบบริการให้ลูกค้า

  - ระบบงานด้านสินเชื่อ

  - ระบบงานด้านธุรกิจต่าง ๆ ของธนาคาร

  - ระบบการปฏิบัติงานของหน่วยงานในสำนักงานใหญ่

  - ระบบข้อมูลและสารสนเทศ

  - ระบบการพัฒนาและบริหารทรัพยากรบุคคล

6. บริหารการสื่อความภายในธนาคาร ให้ถูกต้องเหมาะสมและทั่วถึง
เพื่อสร้างระบบการทำงานเป็นทีม

7. บริหารการสื่อความกับบุคคลภายนอก รวมถึงการบริหารงานโฆษณา
และประชาสัมพันธ์ของธนาคาร เพื่อส่งเสริมการประกอบการของธนาคาร

8. พิจารณาโครงการและการบริการ
ตลอดจนแนวทางการบริหารและกลยุทธ์ทางธุรกิจที่เป็นเรื่องใหม่ เพื่อนำเสนอคณะกรรมการบริหาร

การประชุมคณะกรรมการ

คณะกรรมการธนาคารมีการประชุมอย่างสม่ำเสมอ
โดยทั่วไปจะกำหนดให้มีการจัดประชุมเป็นประจำทุก 2 เดือน
และอาจมีการเรียกประชุมเพิ่มเติมตามความจำเป็น ในการประชุมแต่ละครั้ง ฝ่ายจัดการจัดข้อมูล
เอกสารอ้างอิง และรายละเอียดเพื่อใช้ประกอบการพิจารณาให้แก่คณะกรรมการทุกท่าน
และในระหว่างการประชุม
ประธานกรรมการธนาคารได้ให้เวลาแก่กรรมการในการพิจารณาเรื่องที่นำเสนอแต่ละวาระอย่างรอบคอบ
รวมทั้งเปิดโอกาสให้กรรมการอภิปรายปัญหาสำคัญ และซักถาม
ตลอดจนแสดงความคิดเห็นอย่างอิสระ เพื่อให้กรรมการธนาคารสามารถปฏิบัติหน้าที่ได้อย่างเต็มที่

ในปี 2550 ธนาคารมีการประชุมคณะกรรมการต่าง ๆ
โดยมีสรุปการเข้าร่วมประชุมของกรรมการแต่ละท่าน ดังนี้

หน่วย : จำนวนครั้งที่เข้าร่วมประชุมในปี 2550

+---------------------+-----------+----------+------------+----------+
| รายชื่อคณะกรรมการ     | คณะกรรม   | คณ       | ค          | คณะกรรม  |
|                     | การธนาคาร | ะกรรมการ | ณะกรรมการส | การบริหาร |
|                     |           |          | รรหาและกำห | ความเสี่ยง |
|                     | ประชุมรวม  | ตรวจสอบ  | นดค่าตอบแทน |          |
|                     | 13 ครั้ง    |          |            | ประชุมรวม |
|                     |           | ประชุมรวม | ประชุมรวม 6 | 11 ครั้ง   |
|                     |           | 14 ครั้ง   | ครั้ง        |          |
+=====================+===========+==========+============+==========+
| 1. นายชาตรี โสภณพนิช  | 12        |          |            |          |
+---------------------+-----------+----------+------------+----------+
| 2. นายสถาพร กวิตานนท์ | 10        |          | 5          |          |
+---------------------+-----------+----------+------------+----------+
| 3. นายปิติ สิทธิอำนวย   | 13        |          |            |          |
+---------------------+-----------+----------+------------+----------+
| 4. พลเรือเอกประเจตน์  | 13        | 14       |            |          |
| ศิริเดช               |           |          |            |          |
+---------------------+-----------+----------+------------+----------+
| 5. นายโกวิทย์         | 13        |          | 6          |          |
| โปษยานนท์            |           |          |            |          |
+---------------------+-----------+----------+------------+----------+
| 6. นายสิงห์ ตังทัตสวัสดิ์  | 12        |          |            | 11       |
+---------------------+-----------+----------+------------+----------+
| 7. นายคนึง ฦๅไชย     | 13        | 13       |            |          |
+---------------------+-----------+----------+------------+----------+
| 8. หม่อมเจ้ามงคลเฉลิม  | 13        | 14       |            |          |
| ยุคล                 |           |          |            |          |
+---------------------+-----------+----------+------------+----------+
| 9. นางเกศินี วิฑูรชาติ*  | 8 *       | 8 *      |            |          |
+---------------------+-----------+----------+------------+----------+
| 10.นายวิระ รมยะรูป    | 13        |          |            |          |
+---------------------+-----------+----------+------------+----------+
| 11.นายพรเทพ         | 7 **      |          |            |          |
| พรประภา**           |           |          |            |          |
+---------------------+-----------+----------+------------+----------+
| 12.นายชาญ โสภณพนิช   | 12        |          |            | 10       |
+---------------------+-----------+----------+------------+----------+
| 13.นายอมร จันทรสมบูรณ์ | 12        |          | 6          | 11       |
+---------------------+-----------+----------+------------+----------+
| 14.นายธรรมนูญ        | 11        |          |            |          |
| เลากัยกุล             |           |          |            |          |
+---------------------+-----------+----------+------------+----------+
| 15.นายชาติศิริ โสภณพนิช | 13        |          |            |          |
+---------------------+-----------+----------+------------+----------+
| 16.นายเดชา ตุลานันท์   | 13        |          |            |          |
+---------------------+-----------+----------+------------+----------+
| 17.นายธีระ อภัยวงศ์    | 12        |          |            |          |
+---------------------+-----------+----------+------------+----------+
| 18.นายประสงค์        | 11        |          |            |          |
| อุทัยแสงชัย            |           |          |            |          |
+---------------------+-----------+----------+------------+----------+
| 19.นายสุวรรณ แทนสถิตย์ | 13        |          |            | 10       |
+---------------------+-----------+----------+------------+----------+

หมายเหตุ * นางเกศินี วิฑูรชาติ ได้รับการแต่งตั้งเป็นกรรมการธนาคารในเดือนเมษายน 2550
โดยได้เข้าร่วมการประชุมคณะกรรมการธนาคารครบทุกครั้งจำนวน 8
ครั้งนับตั้งแต่ได้รับการแต่งตั้งเป็นกรรมการธนาคารและได้เข้าร่วมประชุมคณะกรรมการตรวจสอบครบทุกครั้งจำนวน
8 ครั้งนับตั้งแต่ได้รับการแต่งตั้งเป็นกรรมการตรวจสอบ

** นายพรเทพ พรประภา ได้รับการแต่งตั้งเป็นกรรมการธนาคารในเดือนเมษายน 2550
โดยได้เข้าร่วมการประชุมคณะกรรมการธนาคารจำนวน 7
ครั้งนับตั้งแต่ได้รับการแต่งตั้งเป็นกรรมการธนาคารซึ่งมีการประชุมกรรมการธนาคารจำนวน 8 ครั้ง

การประเมินตนเองของคณะกรรมการ

กรรมการธนาคารได้มีการประเมินผลการปฏิบัติงานของคณะกรรมการธนาคาร
ซึ่งครอบคลุมถึงการประเมินผลงานของกรรมการผู้จัดการใหญ่และประธานกรรมการบริหารเป็นรายปี
การประเมินผลการปฏิบัติงานดังกล่าว มีขึ้นเพื่อให้มีการพิจารณาทบทวน
ประมวลข้อคิดเห็นในประเด็นต่าง ๆ ที่เกี่ยวข้องกับการดำเนินงานของธนาคาร
และการปฏิบัติหน้าที่ของคณะกรรมการอันจะก่อให้เกิดการพัฒนาการกำกับดูแลกิจการ ทั้งนี้
ธนาคารได้จัดทำแบบประเมินผลการปฏิบัติงานของคณะกรรมการธนาคาร
ซึ่งกรรมการแต่ละท่านเป็นผู้กรอกแบบประเมิน
และนำผลการประเมินที่ได้ไปพิจารณาในที่ประชุมคณะกรรมการธนาคาร

การพัฒนากรรมการและผู้บริหาร

ธนาคารได้มีการชี้แจงข้อมูลทั่วไปให้แก่กรรมการที่ได้รับการแต่งตั้งเป็นกรรมการธนาคารครั้งแรก
และจัดให้มีคู่มือกรรมการธนาคาร
ตลอดจนสนับสนุนค่าใช้จ่ายสำหรับกรรมการธนาคารที่ประสงค์จะเข้ารับการอบรมหลักสูตรที่เป็นประโยชน์ในการปฏิบัติหน้าที่ในฐานะกรรมการธนาคาร
นอกจากนี้ ธนาคารได้สนับสนุนโครงการการพัฒนากรรมการและผู้บริหารระดับต่างๆอย่างสม่ำเสมอ
เช่น การฝึกอบรม การสัมมนา และกิจกรรมบรรยายโดยวิทยากรผู้ทรงคุณวุฒิจากภายนอก เป็นต้น

กรรมการธนาคารที่ผ่านการอบรมหลักสูตร Directors Certification Program
จากสมาคมส่งเสริมสถาบันกรรมการบริษัทไทย ได้แก่ นายปิติ สิทธิอำนวย นายอมร จันทรสมบูรณ์
นายชาติศิริ โสภณพนิช นายธีระ อภัยวงศ์ นายสิงห์ ตังทัตสวัสดิ์ พลเรือเอก ประเจตน์ ศิริเดช
นายธรรมนูญ เลากัยกุล หม่อมเจ้ามงคลเฉลิม ยุคล นายสุวรรณ แทนสถิตย์ และนางเกศินี วิฑูรชาติ
สำหรับกรรมการธนาคารที่ได้รับการอบรมหลักสูตร Director Accreditation Program ได้แก่
นายชาตรี โสภณพนิช นายสถาพร กวิตานนท์ นายวิระ รมยะรูป นายคนึง ฦๅไชย นายโกวิทย์
โปษยานนท์ และนายพรเทพ พรประภา

9.5 การดูแลเรื่องการใช้ข้อมูลภายใน

ได้กล่าวไว้ในหัวข้อความขัดแย้งทางผลประโยชน์และการดูแลเรื่องการใช้ข้อมูลภายใน ตามข้อ 9.4
การกำกับดูแลกิจการ –การปฏิบัติตามหลักการกำกับดูแลกิจการที่ดี – หมวดที่ 2
การปฏิบัติต่อผู้ถือหุ้นอย่างเท่าเทียมกัน และ หมวดที่ 4 การเปิดเผยข้อมูลและความโปร่งใส

9.6 บุคลากร

1.  การบริหารทรัพยากรบุคคล

ธนาคารตระหนักดีว่าบุคลากรเป็นปัจจัยสำคัญที่สุดที่จะทำให้ธนาคารประสบความสำเร็จในการทำธุรกิจ
หลายปีที่ผ่านมา
ธนาคารจึงได้มีการพัฒนาระบบและเครื่องมือในการบริหารทรัพยากรที่มีประสิทธิภาพมากขึ้นอย่างต่อเนื่อง
ให้มีความชัดเจนและสอดคล้องกันมากขึ้น โดยใช้รูปแบบของพฤติกรรมสู่ความสำเร็จ (Competency
Model) เป็นหลัก ตั้งแต่การคัดเลือกบุคลากรให้ตรงกับความต้องการ การพัฒนาและการฝึกอบรม
การบริหารผลการปฏิบัติงาน การคัดเลือกและการเตรียมผู้บริหาร ฯลฯ
เมื่อมีการนำระบบและเครื่องมือเหล่านั้นมาใช้ให้เกิดผลในทางปฏิบัติ
จึงทำให้แน่ใจได้ว่าธนาคารมีบุคลากรที่มีศักยภาพพร้อมสำหรับการแข่งขันทางธุรกิจได้อย่างมีประสิทธิผล

การสร้างศักยภาพในการแข่งขันทางธุรกิจ
ธนาคารเน้นการสร้างจิตสำนึกของพนักงานให้ยึดลูกค้าเป็นศูนย์กลาง (Customer Centric)
ด้วยการ ปลูกฝังและการกระตุ้นการเป็น “เพื่อนคู่คิด มิตรคู่บ้าน” อย่างจริงจัง
พัฒนาพนักงานให้เป็น “เพื่อนคู่คิด”
ที่สามารถให้คำปรึกษาแนะนำและช่วยแก้ไขปัญหาให้กับลูกค้าได้อย่างมีประสิทธิภาพ และเป็น
“มิตรคู่บ้าน” ด้วยการให้บริการที่เป็นเลิศ ด้วยคุณภาพและน้ำใจ
โดยได้เพิ่มพูนความรู้และทักษะการทำงานทั้งด้านสินเชื่อ การเงิน และการธนาคารอย่างเป็นระบบ
พัฒนาภาวะผู้นำให้กับพนักงานและผู้บริหารในทุกระดับ
ทำให้พนักงานมีความพร้อมในการให้บริการและสร้างความพึงพอใจให้กับลูกค้า นอกจากนั้น
ธนาคารได้เน้นให้ความรู้ความเข้าใจเกี่ยวกับการบริหารความเสี่ยงในด้านต่างๆ
รวมทั้งการปฏิบัติตาม กฎ ระเบียบ กฎหมายต่างๆ
ที่เกี่ยวข้องกับการปฏิบัติงานให้กับผู้บริหารและพนักงานทุกระดับ
ส่งเสริมให้พนักงานปฏิบัติงานอยู่บนหลักจรรยาบรรณทางธุรกิจและวิชาชีพการธนาคาร
เพื่อให้พนักงานมีความเป็นมืออาชีพสามารถปฏิบัติงานได้อย่างถูกต้องสมกับความไว้วางใจของประชาชน

ธนาคารมุ่งเน้นการสร้างให้เป็นองค์กรที่ผลการปฏิบัติงานเป็นเลิศ (High Performance
Organization)โดยให้ความสำคัญของการบริหารผลการปฏิบัติงานอย่างจริงจัง
ให้พนักงานและผู้บริหารมีการวางแผนการปฏิบัติงานของตนเองและหน่วยงาน
สอดคล้องกับวิสัยทัศน์และเป้าหมายทางธุรกิจของธนาคาร
โดยเพิ่มระดับของความท้าทายของการทำงานอย่างต่อเนื่อง
มีการติดตามผลการปฏิบัติงานอย่างสม่ำเสมอ
มีการพัฒนาผลการปฏิบัติงานด้วยการให้คำชี้แนะและติชมอย่างสร้างสรรค์
มีการกำหนดตัวชี้วัดที่ชัดเจน และวัดผลความสำเร็จเป็นรายบุคคลและรายหน่วยงาน
ส่งผลให้เกิดการพัฒนาผลงานและพัฒนาความสามารถพนักงานเพิ่มขึ้น รวมทั้ง
มีการจ่ายค่าตอบแทนที่สะท้อนถึงผลการปฏิบัติงานและจูงใจให้มีการสร้างผลงานที่ดีขึ้นอย่างต่อเนื่อง

ธนาคารให้ความสำคัญกับการดูแลและพัฒนาพนักงานให้มีความสามารถเพิ่มขึ้น
ควบคู่ไปกับการมีโอกาสเจริญก้าวหน้า การทำงานอย่างมีความสุข และมีความผูกพันกับธนาคาร
ด้วยการเปิดโอกาสให้พนักงานได้ใช้ศักยภาพอย่างเต็มที่ มีการจ่ายค่าตอบแทนและสวัสดิการที่
สอดคล้องกับผลการปฏิบัติงาน สภาวะเศรษฐกิจและการแข่งขันในตลาดแรงงาน
ให้มีการดูแลพนักงานอย่างใกล้ชิดโดยหัวหน้างาน
ส่งเสริมให้มีกิจกรรมสร้างความสัมพันธ์ที่ดีและการทำงานเป็นทีมระหว่างพนักงานด้วยกัน
รวมทั้งมีการพัฒนาปรับปรุงงาน สถานที่ทำงาน เครื่องมือเครื่องใช้
และพัฒนาระบบงานให้สนับสนุนการปฏิบัติงานของพนักงานให้ประสบความสำเร็จได้มากยิ่งขึ้นด้วย

2.  นโยบายการพัฒนาพนักงาน

ธนาคารได้กำหนดนโยบายในการพัฒนาพนักงานที่สำคัญไว้ 4 ด้าน คือ การสรรหา
การเพิ่มประสิทธิภาพการปฏิบัติงาน การพัฒนา และการเตรียมผู้บริหาร

  การสรรหา

ธนาคารมีการวางแผนการสรรหาพนักงานในเชิงรุก กำหนดกลุ่มเป้าหมายทั้งจำนวน เวลา คุณสมบัติ
และ competencyที่ต้องการอย่างชัดเจน ด้วยการเพิ่มแหล่งในการสรรหาบุคลากร
ทั้งกลุ่มบุคลากรจบใหม่ และ กลุ่มบุคลากรที่มีประสบการณ์
มีการขยายช่องทางการสมัครงานให้หลากหลาย
เพื่อเข้าถึงกลุ่มเป้าหมายที่ธนาคารต้องการได้ดียิ่งขึ้น โดยระบบ E-recruitment
สามารถเป็นช่องทางในการสื่อความโฆษณาประชาสัมพันธ์ที่มีประสิทธิผล
และผู้สนใจสามารถสมัครงานผ่านทางระบบ Internet ได้
มีการพัฒนาแบบทดสอบการคัดเลือกพนักงานโดยใช้ Competency Model
และพัฒนาทักษะการสัมภาษณ์ในเชิงพฤติกรรมให้กับหัวหน้างาน
ปรับปรุงกระบวนการคัดเลือกและการแจ้งผลการคัดเลือกให้รวดเร็วขึ้น
ทำให้ธนาคารสามารถคัดเลือกพนักงานที่มีคุณสมบัติและคุณลักษณะตรงตามที่ธนาคารต้องการ
ในจำนวนและเวลาที่เหมาะสมมากขึ้น

  การพัฒนาพนักงาน

ธนาคารได้พัฒนาระบบการเรียนรู้และการพัฒนาศักยภาพของพนักงานให้มีประสิทธิผลสูงขึ้น
โดยมีเป้าหมายเพื่อสร้าง Competency
หรือความสามารถของพนักงานที่จะต้องมีในการแข่งขันทางธุรกิจในปัจจุบันและอนาคต
นอกจากที่พนักงานจะได้รับการพัฒนาตามหลักสูตรหลักของธนาคาร (BBL Core Curriculum)
ซึ่งมีสอดคล้องกับการพัฒนาสายความก้าวหน้าของพนักงานในแต่ละระดับและในแต่ละช่วงเวลาแล้ว
ธนาคารได้ส่งเสริมให้หน่วยงานมีการพัฒนาความรู้และทักษะที่จำเป็นต่อการปฏิบัติงานเพิ่มเติมให้กับพนักงาน
ที่เรียกว่า “BU School” ซึ่งช่วยพัฒนาพนักงานมีความพร้อมในการปฏิบัติงานจริงได้อย่างรวดเร็ว
มีการสอนงานและดูแลพนักงานอย่างใกล้ชิดเป็นขั้นเป็นตอน
ซึ่งนำไปสู่การมีความสัมพันธ์ที่ดีระหว่างพนักงานกับหัวหน้างาน
และเป็นการพัฒนาทักษะการบริหารของหัวหน้าด้วย
ประกอบกับส่งเสริมให้หน่วยงานมีการจัดทำโครงการเรียนรู้ในที่ทำงาน (Work Based
Learning) ในรูปแบบต่างๆ เช่น การแลกเปลี่ยนความรู้ มุมการเรียนรู้ การสร้างทีม
สับเปลี่ยนหมุนเวียนงาน เป็นต้น
ทำให้การพัฒนามีความทั่วถึงและตรงกับความต้องการในการพัฒนามากขึ้น

นอกจากนี้ ธนาคารมีการจัดการความรู้ (Knowledge Management)อย่างเป็นระบบ
โดยผ่านบริการของศูนย์ความรู้ (Resource Center) และการถ่ายทอดความรู้จากผู้เชี่ยวชาญ
และวิทยากรของธนาคารไปสู่พนักงาน
ทำให้เกิดการต่อยอดทางความรู้และสร้างสรรค์นวัตกรรมใหม่ๆขึ้น
และเพื่อให้พนักงานมีโอกาสในการพัฒนาเพิ่มขึ้นได้มีการเพิ่มช่องทางการเรียนรู้ทางไกลด้วยการอบรมผ่านระบบ
Video Conference และE-Learning ในระบบ Intranet ของธนาคาร
รวมทั้งสนับสนุนให้มีการไปอบรมสัมมนาดูงานทั้งภายในประเทศและต่างประเทศ
เพื่อให้พนักงานมีความรู้และมุมมองที่กว้างขวาง
มีการจัดกิจกรรมส่งเสริมความรู้ในหลากหลายรูปแบบ เช่น การจัด BBL Executive Forum
ในประเด็นที่น่าสนใจ เป็นต้น มีการให้ทุนการศึกษาในระดับต่างๆ
ทั้งภายในประเทศและต่างประเทศที่สอดคล้องกับความต้องการในการขยายธุรกิจของธนาคาร

  การเพิ่มประสิทธิภาพการปฏิบัติงาน

ในปีที่ผ่านมา ธนาคารมุ่งสร้างและปลูกฝังวัฒนธรรมที่มุ่งเน้นการสร้างผลงาน
เพื่อเพิ่มความสามารถในการแข่งขันให้กับธนาคาร
จึงให้ความสำคัญกับการนำระบบการบริหารผลงาน(Performance Management System)
มาใช้อย่างเต็มรูปแบบทั้งในส่วนของ

-   การวางแผนการปฏิบัติงาน โดยมีการกำหนดเป้าหมาย แนวทางการทำงาน
    และความคาดหวังในเรื่องพฤติกรรมสู่ความสำเร็จ (Competency) ที่ชัดเจน

-   การติดตามผลการปฏิบัติงาน
    โดยให้หัวหน้างานใช้การให้คำชี้แนะและติชมในการติดตามและพัฒนาผลงาน
    ส่งผลให้มีการดูแลพนักงานอย่างใกล้ชิด
    พนักงานสามารถสร้างผลงานและปฏิบัติงานให้บรรลุเป้าหมายที่กำหนดไว้ได้อย่างมีประสิทธิผล

-   การประเมินผลการปฏิบัติงาน มีการกำหนดตัวชี้วัดในการทำงาน (KPI : Key
    Performance Indicators) ในมุมมอง (Perspective) ต่างๆ ทั้งด้านการเงิน
    ลูกค้าและการตลาด กระบวนการภายใน และการพัฒนาศักยภาพ รวมทั้งพัฒนาการของ
    Competency ทำให้สามารถสะท้อนผลการปฏิบัติงานของหน่วยงานและพนักงานได้ดียิ่งขึ้น
    และมีข้อมูลที่จะใช้ในการพัฒนาความสามารถของพนักงานที่ชัดเจน

  การเตรียมผู้บริหาร

ในปี 2550 ธนาคารยังคงดำเนินการคัดเลือกและจัดเตรียมผู้บริหารทดแทนในทุกระดับอย่างต่อเนื่อง
เพื่อให้มีจำนวนและความสามารถที่เพียงพอต่อการขยายธุรกิจของธนาคารในปัจจุบันและอนาคต
ธนาคารมีการพัฒนา Competency
ของพนักงานและเจ้าหน้าที่บริหารที่มีความสามารถสูงอย่างเป็นระบบ มีความต่อเนื่อง ตาม
Competency Model และมีการจัดทำแผนพัฒนารายบุคคล และการวางแผนความก้าวหน้า
โดยเน้นให้ผู้บังคับบัญชามีบทบาทสำคัญในการสอนงาน ดูแลและพัฒนาบุคลากรอย่างใกล้ชิด
โดยธนาคารจัดให้มีการฝึกอบรม มีการหมุนเวียนงาน (Rotation) กันระหว่างสายงาน
รวมทั้งการมอบหมายให้เข้าร่วมรับผิดชอบงานในโครงการสำคัญต่างๆ ของธนาคาร
เพื่อให้เกิดการเรียนรู้และเสริมสร้างประสบการณ์ ทั้งในด้านการบริหารงาน การบริหารคน
การบริหารโครงการ การแก้ไขปัญหาและการตัดสินใจ
สร้างโอกาสและความพร้อมให้สามารถพัฒนาตนเองไปเป็นผู้บริหารที่มีคุณภาพและมีความรับผิดชอบที่สูงขึ้นไปได้

1.  จำนวนพนักงานทั้งหมดและจำนวนพนักงานในสายงานหลัก ณ 31 ธันวาคม 2550

ณ วันที่ 31 ธันวาคม 2550 ธนาคารมีพนักงานทั้งสิ้น 20,074 คน แจกแจงตามสายงานหลักได้ดังนี้

+---+-----------------------------------------------+-----------------+
|   |   หน่วยงาน                                     | จำนวนพนักงาน     |
+---+-----------------------------------------------+-----------------+
| 1 |   เจ้าหน้าที่บริหารระดับสูง                          | 8               |
| . |                                               |                 |
+---+-----------------------------------------------+-----------------+
| 2 |   สายประธานกรรมการธนาคาร                      | 75              |
| . |                                               |                 |
+---+-----------------------------------------------+-----------------+
| 3 |   สายตรวจสอบและควบคุม                          | 258             |
| . |                                               |                 |
+---+-----------------------------------------------+-----------------+
| 4 |   กิจการธนาคารนครหลวง                          | 5,419           |
| . |                                               |                 |
+---+-----------------------------------------------+-----------------+
| 5 |   กิจการธนาคารต่างจังหวัด                         | 6,262           |
| . |                                               |                 |
+---+-----------------------------------------------+-----------------+
| 6 |   กิจการธนาคารต่างประเทศ                        | 792             |
| . |                                               |                 |
+---+-----------------------------------------------+-----------------+
| 7 |   กิจการการเงินธนกิจ                             | 253             |
| . |                                               |                 |
+---+-----------------------------------------------+-----------------+
| 8 |   ผลิตภัณฑ์และบริการ                              | 528             |
| . |                                               |                 |
+---+-----------------------------------------------+-----------------+
| 9 |   ปฏิบัติการ                                     | 3,349           |
| . |                                               |                 |
+---+-----------------------------------------------+-----------------+
| 1 |   สนับสนุนและอำนวยการ                           | 3,130           |
| 0 |                                               |                 |
| . |                                               |                 |
+---+-----------------------------------------------+-----------------+
|   |                                               |                 |
+---+-----------------------------------------------+-----------------+
|   |                                               |                 |
+---+-----------------------------------------------+-----------------+
|   |                                               |                 |
+---+-----------------------------------------------+-----------------+
|   |                                               |                 |
+---+-----------------------------------------------+-----------------+
|   |                                               |                 |
+---+-----------------------------------------------+-----------------+
|   |   จำนวนพนักงานรวมทั้งธนาคาร                      | 20,074          |
+---+-----------------------------------------------+-----------------+

  9.6.4 ผลตอบแทนที่ให้กับพนักงาน

ในปี 2550 ธนาคารได้ให้ค่าตอบแทนพนักงานทั้งหมดในรูปของเงินเดือน ค่าจ้าง โบนัส
เงินสมทบกองทุนสำรองเลี้ยงชีพ ค่ารักษาพยาบาล เงินสมทบประกันสังคม ค่าฝึกอบรม
เงินสงเคราะห์ต่างๆ และเงินผลประโยชน์อื่นๆ รวม 11,905 ล้านบาท

ธนาคารได้มีการสำรวจค่าตอบแทนและนำผลการสำรวจมาทำการปรับปรุงค่าตอบแทนของธนาคารให้สามารถแข่งขันกับตลาดได้
และมีการปรับปรุงเงินเดือนขั้นต้นใหม่และปรับเงินเดือนให้กับพนักงานที่ได้รับผลกระทบจากการปรับปรุงเงินเดือนขั้นต้นดังกล่าว
รวมทั้งมีการปรับฐานเงินเดือนให้กับพนักงาน นอกจากนั้น
ธนาคารได้พิจารณาปรับเงินเดือนขึ้นประจำปีให้กับพนักงานตามผลการปฏิบัติงานของพนักงานแต่ละคน
มีการจ่ายโบนัสให้กับพนักงานในอัตรา 2 เดือน และจ่ายโบนัสส่วนเพิ่มให้กับพนักงาน
โดยพิจารณาจากผลการปฏิบัติงานของแต่ละบุคคลและผลการดำเนินการของหน่วยงานด้วย

ด้านสวัสดิการธนาคารมีการจัดสวัสดิการหลากหลายรูปแบบเพื่อให้พนักงานมีหลักประกันที่เพียงพอและสามารถดำเนินชีวิตได้อย่างมีความสุข
และมีพัฒนาปรับปรุงสวัสดิการอย่างสม่ำเสมอ
ในขณะเดียวกันธนาคารได้จัดให้มีกองทุนสำรองเลี้ยงชีพมาตั้งแต่ปี 2531
ในปัจจุบันธนาคารได้จ่ายเงินสมทบเข้ากองทุนในอัตราร้อยละ 5.0 ของเงินเดือน
และพนักงานสามารถเลือกจ่ายสมทบเข้ากองทุนในอัตราร้อยละ 3.0 หรือร้อยละ 5.0
ของเงินเดือน และเมื่อพนักงานเกษียณอายุ
ธนาคารมีการจ่ายเงินบำเหน็จให้กับพนักงานและพนักงานยังสามารถใช้สวัสดิการด้านการรักษาพยาบาลที่หน่วยงานบริการสุขภาพของธนาคารได้อย่างต่อเนื่อง

ในปี 2550 ได้มีการเพิ่มสวัสดิการและปรับปรุงสวัสดิการดียิ่งขึ้น เช่น
มีการจ่ายเงินช่วยเหลือพิเศษเฉพาะกาลให้กับพนักงานทุกคน คนละ 1 เท่าของเงินเดือน
พนักงานสามารถเลือกใช้สิทธิรักษาพยาบาลได้ทั้งสวัสดิการของธนาคาร
และสวัสดิการจากประกันสังคมมีการปรับปรุงค่าเช่าบ้านใหม่ให้สอดคล้องกับสภาวะเศรษฐกิจที่เปลี่ยนไป
รวมทั้งการให้สวัสดิการเงินกู้ต่างๆ เป็นต้น
นอกจากนี้เพื่อเป็นการสร้างขวัญกำลังใจให้กับพนักงานที่ปฏิบัติงานใน 3 จังหวัดชายแดนภาคใต้
ธนาคารได้พิจารณาจ่ายเงินช่วยเหลือพิเศษให้กับพนักงานอย่างต่อเนื่อง